open-index/open-wikipedia-markdown huggingface dataset:
นิติกรรมทางแพ่ง

**นิติกรรม** ในความหมายประมวลกฎหมายแพ่งและพาณิชย์ ตามมาตรา 149 ได้ให้ความหมายไว้ว่า "การใด ๆ อันบุคคลกระทำลงโดยชอบด้วยกฎหมายและด้วยใจสมัครมุ่งโดยตรงต่อการผูกนิติสัมพันธ์ขึ้นระหว่างบุคคล เพื่อจะก่อ เปลี่ยนแปลง โอน สงวนหรือระงับซึ่งสิทธิ" ในบางประเทศที่ใช้กฎหมายลายลักษณ์อักษร (Civil Law System) จะพูดถึงหลักนิติกรรมและครอบครุมไปถึงหลักสัญญา บางประเทศที่ใช้กฎหมายจารีตประเพณี (Common Law System) จะพูดเพียงแต่หลักสัญญาเท่านั้นโดยครอบคลุมถึงนิติกรรมฝ่ายเดียวและนิติกรรมหลายฝ่าย

## เหตุทางกฎหมาย
ไม่ว่าจะเรียกว่า เหตุการณ์ในทางกฎหมาย, เหตุในกฎหมาย หรือ นิติการณ์ ทั้งหมดล้วนมีผลให้เกิดสิทธิและหน้าที่ผูกผันกันตามกฎหมายคือ "นิติเหตุ" อาจเกิดจากการกระทำของบุคคลหรือไม่เกิดจากการกระทำของบุคคลเลยก็ได้ นิติเหตุนั้นสามารถทำให้เกิดการก่อสิทธิ เปลี่ยนแปลงสิทธิ โอนสิทธิ สงวนสิทธิ หรือระงับสิทธินั้น ๆ นิติเหตุมี 2 กรณีคือ
* นิติเหตุโดยธรรมชาติ กล่าวคือ เป็นเหตุที่สามารถเกิดได้เองโดยธรรมชาติเป็นผู้กระทำ แต่มีกฎหมายเข้าไปรับรองให้มีผลตามกฎหมาย เช่น เหตุหรือปรากฏการณ์ที่เกิดกับชีวิตของบุคคลธรรมดา เช่น การเกิดของบุคคลธรรมดาทำให้เริ่มต้นสภาพบุคคล (มาตรา 15 วรรคแรก) การมีสภาพบุคคลทำให้บุคคลนั้นสามารถมีสิทธิหรือสามารถมีหน้าที่ต่าง ๆ ตามที่กฎหมายบัญญัติไว้ 
* นิติเหตุที่เกิดขึ้นจากการกระทำของบุคคล แบ่งออกมาเป็น 2 ประการ
# ผู้กระทำมีเจตนามุ่งให้เกิดผลในกฎหมายหรือไม่ก็ได้ เช่น การทำละเมิด (มาตรา 420) จัดการงานนอกสั่ง (มาตรา 395) ลาภมิควรได้ (มาตรา 406) 
# ผู้กระทำมีเจตนามุ่งให้เกิดผลทางกฎหมาย โดยผู้กระทำมีเจตนามุ่งให้เกิดผลทางกฎหมาย ผู้กระทำทำโดยชอบกฎหมายและด้วยใจสมัครมีเจตนามุ่งให้เกิดการเคลื่อนไหว

## อ้างอิง

หมวดหมู่:กฎหมายแพ่ง
ปลาเพิร์ชยุโรป

**ปลาเพิร์ชยุโรป** () เป็นสายพันธุ์ที่กินสัตว์อื่น ๆ ในวงศ์ปลาเพิร์ชที่พบในยุโรปและเอเชียเหนือ สปีชี่ส์นี้นิยมใช้เป็นเหยื่อสำหรับนักตกปลาและได้รับการนำเข้าอย่างกว้างขวางนอกถิ่นกำเนิดของมัน ไปยังออสเตรเลีย, นิวซีแลนด์ และแอฟริกาใต้ พวกมันสร้างความเสียหายอย่างมากต่อประชากรปลาพื้นเมืองในออสเตรเลียและได้รับการประกาศให้เป็นสายพันธุ์ซึ่งเป็นอันตรายในนิวเซาธ์เวลส์

## คำอธิบาย
ปลาเพิร์ชยุโรปมีสีเขียวและมีกระดูกเชิงกรานครีบทวารและหางสีแดง พวกมันมีแถบแนวตั้งมืดห้าถึงแปดแถบอยู่ด้านข้าง เมื่อปลาเพิร์ชเติบโตหนอกขนาดใหญ่จะขึ้นระหว่างหัวและครีบหลัง

ปลาเพิร์ชยุโรปอาจมีขนาดแตกต่างกันอย่างมากระหว่างแหล่งน้ำ พวกมันสามารถมีชีวิตอยู่ได้ถึง 22 ปี และปลาเพิร์ชที่มีอายุมากมักจะมีขนาดใหญ่กว่าค่าเฉลี่ยมาก ความยาวสูงสุดที่บันทึกได้คือ 60 เซนติเมตร (24 นิ้ว) สถิติของอังกฤษอยู่ที่ 2.8 กิโลกรัม (6 ปอนด์ 2 ออนซ์) แต่พวกมันเติบโตได้ใหญ่กว่าในยุโรปแผ่นดินใหญ่ มากกว่าในสหราชอาณาจักร ข้อมูล ณ เดือนพฤษภาคม ค.ศ. 2016 สถิติโลกอย่างเป็นทางการที่เป็นที่ยอมรับโดยสมาคมเกมปลานานาชาติ (IGFA) อยู่ที่ 2.9 กิโลกรัม (6 ปอนด์ 6 ออนซ์) สำหรับปลาฟินแลนด์ที่จับได้ในวันที่ 4 กันยายน 2010 ในเดือนมกราคม 2010 ปลาเพิร์ชที่มีน้ำหนัก 3.75 กิโลกรัม (8 ปอนด์ 4 ออนซ์) ถูกจับในแม่น้ำมิวส์ เนเธอร์แลนด์ เนื่องจากระดับความเค็มต่ำของทะเลบอลติกโดยเฉพาะบริเวณหมู่เกาะฟินแลนด์ และทะเลบอทเนียนทำให้ปลาน้ำจืดจำนวนมากอาศัยอยู่และเจริญเติบโตที่นั่น โดยเฉพาะอย่างยิ่งปลาเพิร์ชมีจำนวนมากและเติบโตขนาดใหญ่ เนื่องจากมีอาหารอย่างปลาเฮอริ่งบอลติก

## การกระจายและที่อยู่อาศัย
ปลาเพิร์ชยุโรปครอบคลุมแอ่งน้ำจืดทั่วยุโรปยกเว้นคาบสมุทรไอบีเรีย ระยะการกระจายพันธุ์เท่าที่ทราบไปถึงแม่น้ำ Kolyma ในไซบีเรียทางทิศตะวันออก มันยังพบได้เป็นปกติในน้ำกร่อยของทะเลบอลติกด้วย

ปลาเพิร์ชยุโรปมีการนำเข้าอย่างกว้างขวาง และมีรายงานผลกระทบทางนิเวศวิทยาที่ไม่พึงประสงค์หลังจากการนำเข้า

ปลาเพิร์ชยุโรปอาศัยอยู่ในแม่น้ำที่ไหลช้า ทะเลสาบลึก และบ่อน้ำ มันมีแนวโน้มที่จะหลีกเลี่ยงน้ำที่เย็นหรือไหลเร็ว แต่มีบางตัวอย่างที่อาศัยในน้ำประเภทนี้ แม้ว่าพวกมันจะไม่ได้ผสมพันธุ์ในแหล่งอาศัยนี้

## อ้างอิง

## แหล่งข้อมูลอื่น

*  Redfin Perch – Perca fluviatilis

หมวดหมู่:ปลาที่พบในทวีปเอเชีย
หมวดหมู่:สัญลักษณ์ของประเทศฟินแลนด์
สื่อภาษามือ

**สื่อภาษามือ** เป็นสื่อที่ใช้ระบบสื่อสำหรับภาษามือ ส่วนต่อประสานในสื่อภาษามือถูกสร้างขึ้นบนโครงสร้างไวยากรณ์ที่ซับซ้อนของภาษามือ โดยทั่วไปสื่อจะได้รับการสร้างขึ้นสำหรับภาษาปากหรือภาษาเขียน และมักเข้ากันไม่ได้กับภาษามือ

สื่อภาษามือมี**ลักษณะเฉพาะ**:
* ไม่มีเสียง หรือมีความถี่ต่ำมาก (เสียงทุ้ม)
* ไม่ใช้ข้อความ หรือใช้น้อยมาก
* กรอบกล้องเฉพาะสำหรับการถ่ายภาพระยะใกล้

## เหตุการณ์สำคัญ
* **ยุคอนาล็อก:**
** ภาพยนตร์ - สื่อภาษามือถือกำเนิดขึ้น ภาพยนตร์ภาษามือเรื่องแรกสร้างขึ้นในปี ค.ศ. 1902
** วิดีโอ - นิตยสารภาษามือในวิดีโอได้รับการเผยแพร่
* **ยุคดิจิทัล:**
** วิดีโอดิจิทัลและซอฟต์แวร์ - ส่วนต่อประสานภาษามือได้รับการสร้างขึ้นเพื่อเรียกดูเนื้อหา
** เวิลด์ไวด์เว็บ - ข้อมูลในภาษามือกลายเป็นใช้ได้สำหรับทุกคน
** วิดีโอโฟนและเว็บแคม - การสื่อสารด้วยภาษามือกลายเป็นสิ่งที่เป็นไปได้
** วิดีโอโฟนมือถือ - ยูเอ็มทีเอสให้การสนับสนุนสำหรับการสื่อสารโทรคมนาคมภาษามือ
** วิดีโอบล็อก - เว็บไซต์ข่าวภาษามือเริ่มเฟื่องฟูพร้อมการประท้วงต่อต้านเจน เฟอร์นันเดส
** การผลิตวิดีโอภาษามือโดยใช้อวตารที่สร้างจากคอมพิวเตอร์แทนที่จะเป็นภาพบุคคลจริง

## อ้างอิง

## แหล่งข้อมูลอื่น
* Reflecting on Sign Language Media 
* Signfuse Sign Language Media
* Joey Baer's ASL Vlog
* Sign Language Film list 
* Sign Language Media in Film/TV 

หมวดหมู่:ภาษามือ
หมวดหมู่:วัฒนธรรมคนหูหนวก
หมวดหมู่:สื่อมวลชนแบ่งตามภาษา
อาร์บี มูไฮเซน

อาร์บี มูไฮเซน () ประสูติเมื่อวันที่ 24 มีนาคม 2516 พระมารดาของพระองค์นั้นประสบอุบัติเหตุเครื่องบินตกในค่ายผู้ลี้ภัยในปาเลสไตน์ ณ อัมมาน ประเทศจอร์แดน ในปี 2519 ต่อมาด.ญ.อาร์บี มูไฮเซน ได้รับพระมหากรุณาธิคุณจาก สมเด็จพระราชาธิบดีฮุสเซนแห่งจอร์แดน และ สมเด็จพระราชินีอาลียาแห่งจอร์แดน ทรงพระกรุณาโปรดเกล้าโปรดกระหม่อม รับเธอไว้ในพระบรมราชานุเคราะห์ และทรงพระกรุณาโปรดเกล้าโปรดกระหม่อมรับเป็นพระราชธิดาบุญธรรม ในเดือนเมษายน 2520 อาร์บี มูไฮเซน ถูกสถาปนาเป็น **เจ้าหญิงพระราชธิดาบุญธรรมแห่งจอร์แดน** พร้อมฐานันดร รอยัลไฮเนส จาก พระราชบิดาบุญธรรม คือ สมเด็จพระราชาธิบดีฮุสเซน และมีศักดิ์และพระเกียรติยศเสมอพระราชโอรส-ธิดาแท้ๆของพระราชบิดาบุญธรรมทุกประการ 

อาร์บี มูไฮเซน หรือ เจ้าหญิงอาร์บี พระราชธิดาบุญธรรมแห่งจอร์แดน ทรงศึกษาใน สหรัฐ ทรงเข้าเรียนโรงเรียนทหารรักษาการณ์ป่าโรงเรียนประจำในรัฐแมรีแลนด์ ก่อนที่จะจบการศึกษาจากโรงเรียน OldfieldsในGlencoe ในปี 2534 ทรงรับปริญญาศิลปศาสตรบัณฑิตในระดับประถมศึกษาจากมหาวิทยาลัยอเมริกันและศิลปศาสตรมหาบัณฑิตในการบริหารการกีฬา และพลศึกษาจากมหาวิทยาลัยเวอร์จิเนียคอม

ในเดือนเมษายน 2562 เจ้าหญิงอาร์บี มูไฮเซน ทรงรับการทูลเกล้าถวายเครื่องราชอิสริยาภรณ์จากประเทศเยอรมนี ในฐานะผู้ฟื้นฟูและทรงงานเพื่อสัตว์ป่าของเยอรมัน
## อ้างอิง
* Oldfields School Archived 2006-06-27 at the Wayback Machine
* The Official Website of HRH Princess Haya Bint Al Hussein - The Royal Hashemite Family

หมวดหมู่:เจ้าหญิงจอร์แดน
หมวดหมู่:ราชวงศ์ฮัชไมต์
เจ้าชายบอริส เจ้าชายรัชทายาทแห่งมอนเตเนโกร

เจ้าชายบอริส เจ้าชายรัชทายาทแห่งมอนเตเนโกร () ประสูติเมื่อวันที่ 21 มกราคม 2523 ณ ประเทศฝรั่งเศส เป็นพระโอรสใน เจ้าชายนิโคลัส มกุฎราชกุมารแห่งมอนเตเนโกร กับ เจ้าหญิงฟรานซีน มกุฎราชกุมารีแห่งมอนเตเนโกร พระบิดาของพระองค์เป็นผู้อ้างสิทธิราชบัลลังก์มอนเตเนโกรในปัจจุบัน ทรงมีพระภคินี 1 พระองค์คือ เจ้าหญิงอัลติเนียแห่งมอนเตเนโกร เมื่อแรกประสูติ พระองค์และพระภคินีมีฐานันดรที่ ไอเนส จนกระทั่งพระบิดากลายเป็นผู้อ้างสิทธิ์ราชบัลลังก์แทน เจ้าชายไมเคิล เจ้าชายแห่งมอนเตเนโกร พระอัยกา (ปู่) ในพระองค์ พระองค์และพระภคินีจึงได่เลื่อนฐานันดรที่ รอยัลไฮเนส เมื่อวันที่ 24 มีนาคม 2529 ด้านการศึกษา พระองค์ทรงจบการศึกษาในเดือนมิถุนายน 2548 ซึ่งทรงเรียนในสาขาการออกแบบและการตกแต่ง โดยขณะทรงศึกษาสาขานี้ ทรงเลือกเรียนการสร้างเว็บไซต์คอมพิวเตอร์ 

พระองค์เคยทรงงานให้กับเรโนลต์ ซึ่งเป็นบริษัทเกี่ยวกับการผลิตรรถยนต์ ตั้งแต่ปี 2553 ในตำแหน่งผู้อำนวยการฝ่ายศิลปะอาวุโสและนักออกแบบแบรนด์ 
## เสกสมรส
เจ้าชายบอริส เจ้าชายรัชทายาทแห่งมอนเตเนโกร ทรงเสกสมรสกับ เวโรนิก ไฮลอต คาเนส เด ซิลวา เมื่อวันที่ 12 พฤษภาคม 2550 โดย เวโรนิก ไฮลอต คาเนส เด ซิลวา รับพระราชทานพระอิสริยยศ **เฮอร์รอยัลไฮเนส เจ้าหญิงรัชทายาทแห่งมอนเตเนโกร พระชายา** มีพระธิดา 2 พระองค์คือ
#เจ้าหญิงเมลินา
#เจ้าหญิงอันโตเนีย
## พระอิสริยยศ
*21 มกราคม 2523 - 23 มีนาคม 2529 = เจ้าชายบอริสแห่งมอนเตเนโกร (His Highness Prince Boris of Montenegro)
*24 มีนาคม 2529 - 20 มกราคม 2544 = เจ้าชายบอริส เปรโตวิช-เนจอร์จ รัชทายาทแห่งมอนเตเนโกร (His Royal Highness Prince Boris Petrovic-Njegosh, Hereditary Prince of Montenegro)
*20 มกราคม 2544 - ปัจจุบัน = เจ้าชายบอริส เปรโตวิช-เนจอร์จ รัชทายาทแห่งมอนเตเนโกร แกรนด์ดยุกแห่งกราฮาโวและซีตา (His Royal Highness Prince Boris Petrovic-Njegosh, Hereditary Prince of Montenegro, Grand Duke of Grahavo and Zeta)
## อ้างอิง
* Professional Internet page of Boris Petrovitch Njegosh
* 
* Behance profile of Boris Petrovitch Njegosh

หมวดหมู่:เจ้าชายมอนเตเนโกร
คนเหนือคน

***คนเหนือคน*** () เป็นภาพยนตร์ไทยแนวโลดโผน ผจญภัย ระทึกขวัญ อาชญากรรม ขนาด 35 มม. ซีเนมาสโคป พากย์เสียงในฟิล์ม ปี พ.ศ. 2510 สร้างและจัดจำหน่ายโดยสหการภาพยนตร์ไทย กำกับโดยครูวิจิตร คุณาวุฒิ นำแสดงโดยมิตร ชัยบัญชา, มิสออเดรย์ ชิง, สมบัติ เมทะนี และโสภา สถาพร เข้าฉายครั้งแรกเมื่อวันที่ 1 ธันวาคม พ.ศ. 2510 ที่โรงภาพยนตร์เฉลิมเขตร์

## เนื้อเรื่อง
พันตำรวจตรีพิเชษฐ์ หรือ สารวัตรพิเชษฐ์ (มิตร ชัยบัญชา) เป็นนายตำรวจที่ได้รับมอบหมายภารกิจจาก ผู้บังคับการ (จรูญ สินธุเศรษฐ์) ให้ร่วมมือกับสายลับรหัส XX เพื่อทลาย องค์กรดอกจิก องค์กรลับจากต่างประเทศที่เข้ามาตั้งฐานในประเทศไทย โดยมีเป้าหมายเพื่อบ่อนทำลายความมั่นคงของชาติ ซึ่งมี อดัม ชา (เกชา เปลี่ยนวิถี) เป็นหัวหน้าสาขาในประเทศไทย

พิเชษฐ์เดินทางไปยังที่พักของสายลับ XX แต่กลับถูกกลุ่มหญิงลึกลับโจมตี ก่อนจะทราบความจริงในภายหลังว่าสายลับ XX คือ ร้อยตำรวจตรีชิงชิง (ออเดรย์ ชิง) เจ้าหน้าที่จากกองตำรวจลับแห่งภาคตะวันออกไกล

ต่อมาพิเชษฐ์บุกเข้าไปยังฐานขององค์กรดอกจิกและเผชิญหน้ากับอดัม ชา แต่พลาดท่าถูกจับกุมระหว่างการต่อสู้กับ เดียร์ (ชุมพร เทพพิทักษ์) และ แมน (แมน ธีระพล) มือขวาคนสนิทของอดัม ทำให้พิเชษฐ์ขาดการติดต่อกับทางตำรวจ

ผู้บังคับการเกิดความกังวล จึงเรียกตัว ร้อยตำรวจเอกสมบัติ (สมบัติ เมทะนี) น้องชายของพิเชษฐ์ ซึ่งประจำการอยู่ที่จังหวัดอุดรธานี ให้แทรกซึมเข้าไปในองค์กรดอกจิก สมบัติปลอมตัวเข้าไปตีสนิทกับ อมรา (อมรา อัศวนนท์) คนสนิทของอดัมซึ่งมี โสภา (โสภา สถาพร) ลูกสาวบุญธรรมของอมราเป็นผู้ช่วย จนได้รับการพาเข้าไปทำงานภายในองค์กร

ในเวลาเดียวกัน องค์กรดอกจิกส่ง อดุลย์ (อดุลย์ ดุลยรัตน์) คนรักของอมรา ไปสะกดรอยตามชิงชิง แต่ถูกจับได้ ชิงชิงสามารถเกลี้ยกล่อมให้อดุลย์กลับใจและยอมเป็นสายให้กับทางการ โดยอดุลย์นำแผน C-10 ที่ชิงมาจาก ดร.หวาง (บู๊ วิบูลย์นันท์) มามอบให้ แต่ภายหลังชิงชิงเฉลยว่าเป็นแผนปลอม ทำให้อดุลย์ทราบว่าอดัมได้หักหลังตน

อมราพาสมบัติเข้าพบอดัมเพื่อฝากตัวเข้าทำงาน อดัมได้ทดสอบฝีมือสมบัติโดยให้สู้กับเดียร์และ ประมินทร์ (ประมินทร์ จารุจารีต) มือขวาอีกคนหนึ่ง สมบัติสามารถเอาชนะได้ ทำให้อดัมไว้วางใจ ระหว่างนั้นสมบัติแอบขโมยกุญแจห้องขังจากสมุนและซ่อนไว้ในกล่องข้าว ส่งผลให้พิเชษฐ์สามารถหลบหนีออกมาได้

ต่อมาอดัมเรียกประชุมและมอบแผน C-10 ของจริง ให้แมนเก็บรักษา อดุลย์จึงลอบแจ้งข่าวและที่อยู่ของแมนแก่ตำรวจ พิเชษฐ์บุกไปยังที่พักของแมนและสามารถสังหารแมนพร้อมยึดแผน C-10 ได้สำเร็จ ทำให้อดัมต้องย้ายฐานบัญชาการและเปลี่ยนแผนใหม่เป็น Z-40

ภายหลังอดุลย์ส่งสัญญาณรายงานข่าวให้ตำรวจ แต่ถูกอดัมจับได้ สมบัติซึ่งบังเอิญได้ยินความจริงจึงจุดพลุเป็นสัญญาณ ทำให้พิเชษฐ์พร้อมกำลังตำรวจและทหารบุกเข้าทลายฐานขององค์กรดอกจิก อดัมถูกจับกุมและทราบความจริงว่าโสภาเป็นสายให้ตำรวจอีกคนหนึ่ง อดุลย์ได้รับการปล่อยตัว

ระหว่างการหลบหนี อดุลย์เข้าต่อสู้กับเดียร์เพื่อเปิดทางให้สมบัติและโสภาหนีออกมา ก่อนที่อดุลย์และเดียร์จะตกหน้าผาเสียชีวิต ขณะเดียวกันอดัมหลบหนีขึ้นเฮลิคอปเตอร์โดยทิ้งอมราไว้เบื้องหลัง แต่ในที่สุด ชิงชิง ได้นำกำลังตำรวจหญิงเข้าช่วยและสามารถจับกุมอดัมได้สำเร็จ ส่งผลให้องค์กรดอกจิกถูกทำลายลง

## อ้างอิง

หมวดหมู่:ภาพยนตร์ภาษาไทย
หมวดหมู่:ภาพยนตร์ไทยที่ออกฉายในปี พ.ศ. 2510
หมวดหมู่:ภาพยนตร์ที่กำกับโดย วิจิตร คุณาวุฒิ
หมวดหมู่:ภาพยนตร์โลดโผนไทย
หมวดหมู่:ภาพยนตร์ผจญภัยไทย
หมวดหมู่:ภาพยนตร์ระทึกขวัญไทย
หมวดหมู่:ภาพยนตร์อาชญากรรมไทย
หมวดหมู่:ภาพยนตร์ไทยในคริสต์ทศวรรษ 1960
หมวดหมู่:ภาพยนตร์ภาษาไทยในคริสต์ทศวรรษ 1960
สุนทรวัน

**สุนทรวัน** (; "ป่างาม") เป็นพื้นที่ป่าชายเลนในดินดอนสามเหลี่ยมปากแม่น้ำที่เกิดจากการบรรจบกันระหว่างแม่น้ำคงคา แม่น้ำพรหมบุตร และแม่น้ำเมฆนาในอ่าวเบงกอล มีอาณาเขตเริ่มตั้งแต่แม่น้ำหุคลีในรัฐเบงกอลตะวันตกของอินเดีย ไปจนจรดแม่น้ำพเลศวรในภาคขุลนาของบังกลาเทศ ประกอบด้วยป่าชายเลนทึบ ป่าชายเลนโปร่ง ที่ดินที่ใช้ในการเกษตร ที่ลุ่มราบน้ำขึ้นถึง และที่ว่างเปล่าทุรกันดาร และมีธารน้ำและร่องน้ำขึ้นลงตัดผ่านหลายสาย พื้นที่คุ้มครองสี่แห่งในสุนทรวันได้รับการขึ้นทะเบียนเป็นแหล่งมรดกโลกของยูเนสโก ได้แก่ อุทยานแห่งชาติสุนทรวัน, เขตรักษาพันธุ์สัตว์ป่าสุนทรวันตะวันตก, เขตรักษาพันธุ์สัตว์ป่าสุนทรวันใต้ และเขตรักษาพันธุ์สัตว์ป่าสุนทรวันตะวันออก

สุนทรวันครอบคลุมพื้นที่ประมาณ 10,000 ตารางกิโลเมตร (3,900 ตารางไมล์) โดยผืนป่าในภาคขุลนาครอบคลุมพื้นที่ 6,017 ตารางกิโลเมตร (2,323 ตารางไมล์) และในรัฐเบงกอลตะวันตกครอบคลุมพื้นที่ 4,260 ตารางกิโลเมตร (1,640 ตารางไมล์) ในเขต 24 ปรคณาใต้และเขต 24 ปรคณาเหนือ ชนิดพรรณไม้ที่พบมากคือ หงอนไก่ใบเล็ก (*Heritiera fomes*) และตาตุ่มทะเล (*Excoecaria agallocha*) ป่าชายเลนแห่งนี้เป็นที่อยู่อาศัยของพรรณสัตว์ป่า 453 ชนิด ซึ่งรวมถึงนก 290 ชนิด ปลา 120 ชนิด สัตว์เลี้ยงลูกด้วยนม 42 ชนิด สัตว์เลื้อยคลาน 35 ชนิด และสัตว์สะเทินน้ำสะเทินบก 8 ชนิด

แม้จะมีคำสั่งห้ามฆ่าหรือจับสัตว์ป่าทั้งหมดนอกเหนือจากปลาและสัตว์ไม่มีกระดูกสันหลังบางชนิด แต่ปรากฏรูปแบบที่สม่ำเสมอของความหลากหลายทางชีวภาพที่ลดลงหรือการสูญเสียชนิดพันธุ์ในคริสต์ศตวรรษที่ 20 และปรากฏว่าคุณภาพของระบบนิเวศสุนทรวันกำลังเสื่อมโทรมลง กรมป่าไม้มีหน้าที่รับผิดชอบการบริหารและจัดการอุทยานแห่งชาติสุนทรวันในรัฐเบงกอลตะวันตก ส่วนในบังกลาเทศมีการจัดตั้งแขวงป่าไม้ขึ้นใหม่ใน พ.ศ. 2536 เพื่ออนุรักษ์ป่า โดยมีหัวหน้าอนุรักษ์ป่าไม้ประจำการที่นั่นนับแต่นั้น แม้รัฐบาลของสองประเทศจะมีความมุ่งมั่นในการสงวนรักษาป่า แต่สุนทรวันก็ยังตกอยู่ในภาวะถูกคุกคามด้วยสาเหตุทั้งจากธรรมชาติและจากมนุษย์ ใน พ.ศ. 2550 การขึ้นฝั่งของไซโคลนซิดร์ที่บังกลาเทศสร้างความเสียหายแก่พื้นที่ร้อยละ 40 ของสุนทรวัน ป่ายังประสบภาวะเค็มเพิ่มขึ้นเนื่องจากระดับน้ำทะเลที่สูงขึ้นและปริมาณน้ำจืดที่ลดลง ตามรายงานของยูเนสโกใน พ.ศ. 2559 คาดกันว่าโรงไฟฟ้าพลังถ่านหินรามปาลซึ่งมีการเสนอให้สร้างขึ้นในตำบลรามปาล อำเภอพาเครหาฏ ภาคขุลนา ห่างจากสุนทรวันไปทางทิศเหนือ 14 กิโลเมตร (8.7 ไมล์) จะสร้างความเสียหายเพิ่มเติมแก่ป่าชายเลนที่เป็นเอกลักษณ์ผืนนี้

370px|lang=en|thumbnail|แผนที่แสดงตำแหน่งที่ตั้งของสุนทรวัน

## อ้างอิง


หมวดหมู่:แหล่งมรดกโลกในประเทศบังกลาเทศ 
หมวดหมู่:แหล่งมรดกโลกทางธรรมชาติ
หมวดหมู่:อ่าวเบงกอล
อุทยานแห่งชาติสุนทรวัน

**อุทยานแห่งชาติสุนทรวัน** เป็นอุทยานแห่งชาติ เขตรักษาพันธุ์เสือ และเขตสงวนชีวมณฑลในรัฐเบงกอลตะวันตก ประเทศอินเดีย โดยเป็นส่วนหนึ่งของสุนทรวันบนดินดอนสามเหลี่ยมปากแม่น้ำคงคาและติดกับป่าสงวนสุนทรวันในประเทศบังกลาเทศ ดินดอนสามเหลี่ยมแห่งนี้ถูกปกคลุมด้วยป่าชายเลนหนาแน่นและเป็นหนึ่งในเขตสงวนเสือโคร่งเบงกอลที่ใหญ่ที่สุด นอกจากนี้ยังเป็นที่อยู่อาศัยของนก สัตว์ไม่มีกระดูกสันหลัง และสัตว์เลื้อยคลานนานาชนิดซึ่งรวมถึงจระเข้น้ำเค็ม

พื้นที่ที่เป็นอุทยานแห่งชาติสุนทรวันในปัจจุบันได้รับการประกาศให้เป็นพื้นที่หลักของเขตรักษาพันธุ์เสือสุนทรวันใน พ.ศ. 2516 และของเขตรักษาพันธุ์สัตว์ป่าแห่งหนึ่งใน พ.ศ. 2520 ได้รับการประกาศให้เป็นอุทยานแห่งชาติในวันที่ 4 พฤษภาคม พ.ศ. 2527 ได้รับการขึ้นทะเบียนเป็นแหล่งมรดกโลกของยูเนสโกใน พ.ศ. 2530  และได้รับการกำหนดเป็นพื้นที่ชุ่มน้ำแรมซาร์ตั้งแต่ พ.ศ. 2562    

## อ้างอิง

หมวดหมู่:สุนทรวัน
สุนทรวัน
หมวดหมู่:แหล่งมรดกโลกในประเทศอินเดีย 
หมวดหมู่:แหล่งมรดกโลกทางธรรมชาติ
ชี-พย็อนจ็อน

**ชี-พย็อนจ็อน** หรือ **หอประชุมของผู้ยิ่งใหญ่** (, ) เป็นสถาบันการวิจัยหลวงซึ่งพระเจ้าเซจงมหาราชแห่งราชวงศ์โชซ็อนของเกาหลีทรงก่อตั้งในเดือนมีนาคม ค.ศ. 1420 การก่อตั้งเกิดขึ้นในต้นรัชสมัยของพระเจ้าเซจง พระองค์ทรงบรรจุหอประชุมของผู้ยิ่งใหญ่ด้วยปราชญ์ที่มีความสามารถและมีรับสั่งให้พวกเขาดำเนินกิจกรรมการค้นคว้าต่าง ๆ เพื่อเสริมความมั่นคงในการปกครองและประเทศชาติของพระองค์ หอประชุมของผู้ยิ่งใหญ่เป็นที่รู้จักกันเป็นอย่างดีจากบทบาทในการรวบรวม *[[ฮุนมินจ็องอึม]]* ซึ่งเป็นศาสตรนิพนธ์ต้นแบบว่าด้วยอักษรฮันกึล

## อ้างอิง

หมวดหมู่:ประเทศเกาหลี
จังหวัดอีลอม

**จังหวัดอีลอม** () เป็นหนึ่งใน 31 จังหวัดของประเทศอิหร่าน ตั้งอยู่ทิศตะวันตกเฉียงใต้ของประเทศ มีอาณาเขตติดกับจังหวัดเคร์มอนชอฮ์ทางทิศเหนือ จังหวัดโลเรสถานทางทิศตะวันออก จังหวัดฆูเซสถานทางทิศใต้ และมีพรมแดนติดกับประเทศอิรักทางทิศตะวันตก โดยมีศูนย์กลางการปกครองคือกีลอน จากการสำรวจสำมะโนประชากรในปี ค.ศ. 2016 จังหวัดมีประชากร 580,158 คนและเป็นจังหวัดที่มีประชากรน้อยที่สุดในประเทศอิหร่าน ประชากรส่วนใหญ่ประมาณ 80% พูดภาษาถิ่นของภาษาเคิร์ด, พูดภาษาลูรี 10% และพูดภาษาลากี 6% 

ในอดีตจังหวัดอีลอมเป็นส่วนหนึ่งของเอลาม ต่อมาได้กลายเป็นส่วนหนึ่งของจักรวรรดิอะคีเมนิดและจักรวรรดิแซสซานิด ในปี ค.ศ. 1930 จังหวัดได้เป็นส่วนหนึ่งของจังหวัดเคร์มอนชอฮ์ จังหวัดโลเรสถาน และจังหวัดฆูเซสถาน ภายหลังได้ถูกแบ่งแยกออกเป็นจังหวัดอีลอมในปี ค.ศ. 1974

## อ้างอิง

## แหล่งข้อมูลอื่น

* Ilam Province Department of Education 
* Ilam Picture Gallery 
* Hamid-Reza Hosseini, *Shush at the foot of [[Louvre]]* (*Shush dar dāman-e Louvre*), in Persian, jadidonline.com, 10 March 2009.Audio slideshow (6 min 31 sec).
* 

อีลอม
อังกราดูเอรูวิชมู

**อังกราดูเอรูวิชมู** () หรือเรียกสั้น ๆ ว่า **อังกรา** () เป็นเมืองและเทศบาลแห่งหนึ่งบนเกาะตือร์ไซรา ประเทศโปรตุเกส และเป็นหนึ่งในเมืองหลักสามเมืองของอะโซร์ส อังกราก่อตั้งขึ้นเมื่อ ค.ศ. 1478 ในอดีตเป็นเมืองที่สำคัญที่สุดในอะโซร์สในฐานะที่พำนักของมุขนายกและที่ตั้งหน่วยงานราชการต่าง ๆ ของอะโซร์ส นอกจากนี้ยังเคยเป็นเมืองหลวงของโปรตุเกสระหว่างสงครามเสรีนิยม ใน ค.ศ. 2011 เมืองนี้ประชากร 35,402 คน ในพื้นที่ประมาณ 239 ตารางกิโลเมตร ย่านกลางเมืองอังกราได้รับการขึ้นทะเบียนเป็นแหล่งมรดกโลกโดยยูเนสโกใน ค.ศ. 1983

## อ้างอิง

หมวดหมู่:เมืองในประเทศโปรตุเกส
หมวดหมู่:แหล่งมรดกโลกในประเทศโปรตุเกส
หมวดหมู่:แหล่งมรดกโลกทางวัฒนธรรม
เหงียน ซวน วั้ญ

**เหงียน ซวน วั้ญ** (, 14 กรกฎาคม 2464 -29 สิงหาคม 2546) นักเศรษฐศาสตร์ชาวเวียดนาม เขาเคยได้รับการแต่งตั้งให้เป็น นายกรัฐมนตรีแห่งเวียดนามใต้ ใน พ.ศ. 2507 และ 2508 นอกจากนี้เขายังเป็นอดีตสามีของอดีตนางเอกชื่อดัง เถิม ทวี้ หั่ง

วั้ญเกิดที่ บั๊กซาง  เขาจบการศึกษาที่ Lycee Albert และฝึกเป็นนักเศรษฐศาสตร์ เขาได้รับปริญญาเอกจาก มหาวิทยาลัยฮาร์วาร์ด ต่อมาเขาสอนเศรษฐศาสตร์ที่ วิทยาลัยฮาร์ทฟอร์ด (คอนเนคทิกัต) และได้เริ่มทำงานกับ กองทุนการเงินระหว่างประเทศ หรือ ไอเอ็มเอฟ ก่อนเดินทางกลับเวียดนามในฐานะ ที่ปรึกษาทางเศรษฐกิจ

## อ้างอิง

## แหล่งข้อมูลอื่น
* Obituary on BBC news site

หมวดหมู่:นายกรัฐมนตรีเวียดนามใต้
หมวดหมู่:บุคคลจากมหาวิทยาลัยฮาร์วาร์ด
หมวดหมู่:ชาวเวียดนามใต้
การต่อต้านที่สะพานเนิ่นเจียง

**การต่อต้านที่สะพานเนิ่นเจียง** หรือ **การต่อต้านที่สะพานแม่น้ำเนิ่น** เป็นยุทธการขนาดเล็กระหว่างกองกำลังของกองทัพปฏิวัติแห่งชาติจีน กับกองทัพญี่ปุ่นและกองกำลังที่เข้าร่วม เกิดขึ้นหลังอุบัติการณ์มุกเดนในช่วงที่ญี่ปุ่นยึดครองแมนจูเรียเมื่อ ค.ศ. 1931 ก่อนที่สงครามจีน–ญี่ปุ่นครั้งที่สองจะเริ่มขึ้น เหตุการณ์นี้เป็นจุดเริ่มต้นของการทัพเจียงเฉียว

หมวดหมู่:ยุทธการในสงครามจีน–ญี่ปุ่นครั้งที่สอง
กฎของกริมม์

**กฎของกริมม์** (), **กฎของรัสก์** () หรือ **การเคลื่อนเสียงเจอร์แมนิกครั้งแรก** () เป็นชุดของคำกล่าวซึ่งตั้งชื่อตามยาค็อพ กริมม์ และรัสมุส รัสก์ และอธิบายเสียงพยัญชนะกักในภาษาอินโด-ยูโรเปียนดั้งเดิมขณะมีวิวัฒนาการในภาษาเจอร์แมนิกดั้งเดิม (บรรพบุรุษร่วมกันของภาษากลุ่มเจอร์แมนิกของตระกูลอินโด-ยูโรเปียน) ในสหัสวรรษที่ 1 ก่อนคริสต์ศักราช กฎของกริมม์เป็นชุดของปฏิภาค (ลักษณะความสัมพันธ์ที่เทียบเท่ากัน) ระหว่างเสียงกักในภาษาเจอร์แมนิกเริ่มแรก เสียงเสียดแทรกในภาษาเจอร์แมนิกเริ่มแรก และเสียงกักในภาษาอินโด-ยูโรเปียนเคนตัมอื่น ๆ บางภาษา (กริมม์ใช้ภาษาละตินและกรีกในการยกตัวอย่างประกอบเป็นส่วนใหญ่)

## ภาพรวม
กฎของกริมม์ประกอบด้วยสามส่วนซึ่งเป็นส่งผลต่อเนื่องกันเป็นลูกโซ่ ขั้นตอนมักจะมีโครงสร้างดังนี้

# เสียงกัก ไม่ก้อง ในภาษาอินโด-ยูโรเปียนดั้งเดิม กลายเป็นเสียงเสียดแทรก ไม่ก้อง
# เสียงกัก ก้อง ในภาษาอินโด-ยูโรเปียนดั้งเดิม กลายเป็นเสียงกัก ไม่ก้อง
# เสียงกัก ก้อง พ่นลม ในภาษาอินโด-ยูโรเปียนดั้งเดิม กลายเป็นเสียงกัก ก้อง หรือเสียงเสียดแทรก (ในฐานะหน่วยเสียงย่อย)

การเคลื่อนเสียงเป็นลูกโซ่เช่นนี้ (ตามลำดับ 3, 2, 1) สามารถแสดงโดยสังเขปได้ดังนี้

* bʰ > b > p > ɸ
* dʰ > d > t > θ
* gʰ > g > k > x
* gʷʰ > gʷ > kʷ > xʷ

เสียงแต่ละเสียงจะย้ายตำแหน่งไปทางขวาเพื่อรับค่าเสียงใหม่ ภายในภาษาเจอร์แมนิกดั้งเดิม เสียงที่แทนด้วยรูปเขียน ⟨b⟩, ⟨d⟩, ⟨g⟩ และ ⟨gw⟩ นั้นเป็นเสียงกักในสภาพแวดล้อมหนึ่ง และเป็นเสียงเสียดแทรกในสภาพแวดล้อมอื่น ดังนั้น  bʰ > b คือ bʰ > b/β และเสียงอื่น ๆ ก็เป็นไปในทำนองเดียวกัน ส่วนเสียงเสียดแทรก ไม่ก้อง ตามธรรมเนียมมักจะแทนด้วยรูปเขียน ⟨f⟩, ⟨þ⟩, ⟨h⟩ และ ⟨hw⟩ ในบริบทของภาษาเจอร์แมนิก

## ตัวอย่าง

## อ้างอิง

หมวดหมู่:กฎเสียง
หมวดหมู่:ภาษาดัตช์
หมวดหมู่:ภาษาเยอรมัน
เขตการค้าเสรีทวีปแอฟริกา

**เขตการค้าเสรีทวีปแอฟริกา** (, ย่อ: AfCFTA) คือ ความตกลงการค้าซึ่งมีผลใช้บังคับระหว่างรัฐสมาชิกสหภาพแอฟริกา 27 ประเทศ ก่อตั้งโดย **ความตกลงการค้าเสรีทวีปแอฟริก**า ที่ลงนามในกรุงคิกาลี ประเทศรวันดา เมื่อวันที่ 21 มีนาคม 2561 จนถึงเดือนกรกฎาคม 2562 มีรัฐ 54 รัฐลงนามความตกลงฯ กำหนดให้ 22 ประเทศให้สัตยาบันก่อนความตกลงฯ มีผลใช้บังคับและเขตการค้าเสรีทวีปแอฟริกามีผล ความตกลงฯ ยังจะใช้เป็นองค์การรวมซึ่งจะมีการเพิ่มพิธีสารและภาคผนวก

การเจรจาดำเนินต่อในปี 2561 ด้วยระยะที่ 2 รวมทั้งนโยบายการแข่งขัน การลงทุนและสิทธิทรัพย์สินทางปัญญา จะมีการเสนอร่างต่อสมัชชาสหภาพแอฟริกาในเดือนมกราคม 2563 

ประเทศเคนยาและกานาเป็นประเทศแรก ๆ ที่เก็บเอกสารให้สัตยาบันในวันที่ 10 พฤษภาคม 2561 หลังให้สัตยาบันผ่านรัฐสภาของประเทศนั้น ๆ แล้ว ด้วยการให้สัตยาบันของเซียร์ราลีโอนและสาธารณรัฐซาราวีในวันที่ 29 เมษายน 2562 ก็ถึงขีดเริ่มแบ่งรัฐให้สัตยาบัน 22 รัฐสำหรับให้มีเขตการค้าเสรีอย่างเป็นทางการแล้ว ผลจึงทำให้ความตกลงฯ มีผลใช้บังคับในวันที่ 30 พฤษภาคม 2562 ปัญหาที่สำคัญอย่างความตกลงสัมปทานการค้าและกฎประเทศที่มายังอยู่ระหว่างการเจรจา วันที่ 7 กรกฎาคม 2562 ในการประชุมสูงสุดในประเทศไนเจอร์ ความตกลงฯ เข้าสู่ระยะปฏิบัติการ

## อ้างอิง

หมวดหมู่:ความตกลงการค้าเสรี
หมวดหมู่:เศรษฐกิจแอฟริกา
หมวดหมู่:กลุ่มการค้า
หมวดหมู่:สหภาพแอฟริกา
หมวดหมู่:การเมืองแอฟริกา
การรุกฤดูหนาว ค.ศ. 1939–40

**การรุกฤดูหนาว ค.ศ. 1939-40** เป็นหนึ่งในการรบที่สำคัญระหว่างกองทัพปฏิวัติแห่งชาติจีนและกองทัพจักรวรรดิญี่ปุ่นในช่วงสงครามจีน–ญี่ปุ่นครั้งที่สอง ซึ่งกองทัพจีนได้เปิดฉากการรุกตอนโต้กลับที่สำคัญบนหลายแนวรบเป็นครั้งแรกของพวกเขา แม้ว่าการโจมตีครั้งนี้จะล้มเหลวในการบรรลุวัตถุประสงค์แต่เดิม แต่บางครั้งการศึกษาได้แสดงให้เห็นว่ามันเป็นแรงผลักดันอย่างหนักต่อกองทัพญี่ปุ่น เช่นเดียวกับความตกใจอย่างมากต่อกองบัญชาการทหารสูงสุดของญี่ปุ่นซึ่งไม่คาดคิดว่ากองทัพจีนจะสามารถเปิดฉากปฏิบัติการการรุกขนาดใหญ่เช่นนี้ได้

ในเดือนเมษายน ค.ศ. 1940 กองทัพญี่ปุ่นได้ประสบความสำเร็จในการสู้รบจนปฏิบัติการต้องหยุดชะงัก อย่างไรก็ตาม, การรุกตอบโต้กลับของญี่ปุ่นในเขตสงครามทางภาคเหนือได้ล้มเหลวในการเข้ายึดหนิงเซี่ยและได้พ่ายแพ้ในซู่หยวนโดยกองกำลังมุสลิมจีน

## อ้างอิง

หมวดหมู่:การรุก
หมวดหมู่:ยุทธการในสงครามจีน–ญี่ปุ่นครั้งที่สอง
ปราซาดูกูแมร์ซียู

**ปราซาดูกูแมร์ซียู** (; "จัตุรัสการค้า") ตั้งอยู่ริมแม่น้ำเทกัสในกรุงลิสบอน ประเทศโปรตุเกส จัตุรัสนี้ยังคงเป็นที่รู้จักกันทั่วไปในชื่อ **ตึไรรูดูปาซู** (; "ลานพระราชวัง") เนื่องจากในอดีตเป็นที่ตั้งของพระราชวังรีไบรา () จนกระทั่งพระราชวังนี้ถูกทำลายโดยแผ่นดินไหวครั้งใหญ่ในลิสบอน ค.ศ. 1755 หลังเหตุแผ่นดินไหว จัตุรัสถูกปรับแบบใหม่โดยสมบูรณ์ในฐานะส่วนหนึ่งของการสร้างย่านกลางกรุงลิสบอนตอนล่างขึ้นใหม่ตามคำสั่งของซึบัชตีเยา ฌูแซ ดึ การ์วัลยู มาร์ควิสที่ 1 แห่งปงบัล ซึ่งดำรงตำแหน่งนายกรัฐมนตรีแห่งราชอาณาจักรโปรตุเกสระหว่าง ค.ศ. 1750–1777 ในรัชกาลพระเจ้าฌูแซที่ 1 พระมหากษัตริย์แห่งโปรตุเกส

## อ้างอิง

หมวดหมู่:จัตุรัสในลิสบอน
หมวดหมู่:สถานที่ท่องเที่ยวในประเทศโปรตุเกส
การเดินทางสมบัติหมิง

**การเดินทางสมบัติหมิง** () เป็นคณะสำรวจทางทะเลเจ็ดครั้งโดยกองเรือสมบัติของราชวงศ์หมิงระหว่าง ค.ศ. 1405 ถึง 1433 จักรพรรดิหย่งเล่อทรงริเริ่มการก่อสร้างกองเรือสมบัติใน ค.ศ. 1403 โครงการใหญ่ดังกล่าวทำให้เกิดการเดินทางมหาสมุทรพิสัยไกลเจ็ดเที่ยวไปยังดินแดนชายฝั่งและเกาะต่าง ๆ ทั้งในและรอบทะเลจีนใต้ มหาสมุทรอินเดียและไกลกว่านั้น แม่ทัพเรือ เจิ้งเหอได้รับบัญชาให้สั่งการกองเรือสมบัติสำหรับคณะเดินทาง การเดินทางหกเที่ยวเกิดขึ้นในรัชกาลหย่งเล่อ (ค.ศ. 1402–24) และเที่ยวที่เจ็ดเกิดขึ้นในรัชกาลเซฺวียนเต๋อ (ค.ศ. 1425–1435) การเดินทางสามเที่ยวแรกไปถึงแคลิกัต (Calicut) บนชายฝั่งมะละบาร์ของอินเดีย ส่วนเที่ยวที่สี่ไปไกลถึงช่องแคบฮอร์มุซในอ่าวเปอร์เซีย หลังจากนั้น กองเรือเดินทางไปไกลถึงคาบสมุทรอาหรับและแอฟริกาตะวันออก

กองเรือสำรวจของจีนมีทหารหนาแน่นและขนสมบัติปริมาณมาก ซึ่งใช้เพื่อประกาศอำนาจและความมั่งคั่งของจีนแก่โลก กองเรือนำเอกอัครราชทูตต่างประเทศจำนวนมากซึ่งกษัตริย์และผู้ปกครองทั้งหลายประสงค์ประกาศตนเป็นประเทศราชของจีน ระหว่างการเดินทางนี้ กองเรือทำลายกองเรือโจรสลัดของเฉินจู่อี้ที่ปาลัมปัง ยึดราชอาณาจักรโกฏเฏของชาวสิงหล และพิชิตสิกันดร ผู้อ้างสิทธิ์ในราชบัลลังก์ซามูเดราในสุมาตราเหนือ การแสวงหาประโยชน์ของกองเรือจีนทำให้หลายประเทศเข้าสู่ระบบราชบรรณาการและเขตอิทธิพลของจีนผ่านทั้งความสูงสุดทางทหารและการเมือง จึงรวมรัฐต่าง ๆ เข้าสู่โลกจีนใหญ่ภายใต้การมีอำนาจเหนือประเทศอื่นของหมิง ยิ่งกว่านั้น จีนยังสร้างและก่อตั้งการควบคุมเหนือเครือข่ายการเดินเรือกว้างขวางซึ่งบริเวณดังกล่าวมีบูรณาการและประเทศต่าง ๆ เชื่อมโยงกันทั้งในระดับเศรษฐกิจและการเมือง

ขันทีเป็นผู้สั่งการและควบคุมดูแลการเดินทางสมบัติซึ่งอิทธิพลทางการเมืองของขันทีขึ้นอยู่กับความโปรดปรานของจักรพรรดิอย่างมาก ทว่า ในระบบรัฐจักรวรรดิของหมิง ข้าราชการเป็นศัตรูทางการเมืองหลักของขันทรและเป็นกลุ่มแยกต่อต้านคณะสำรวจดังกล่าว เมื่อสิ้นสุดการเดินทางสมุทร ข้าราชการกลับมามีอำนาจเหนือกว่าในระบบข้าราชการประจำของรัฐ ส่วนขันทีค่อย ๆ เสื่อมความโปรดปรานหลังจักรพรรดิหย่งเล่อเสด็จสวรรคต

ในห้วงการเดินทางสมุทรในต้นคริสต์ศตวรรษที่ 15 หมิงกลายเป็นอำนาจนาวีสำคัญโดยการฉายอำนาจทางทะเลไปไกลทางใต้และตะวันตก ยังมีข้อถกเถียงอยู่มากเกี่ยวกับวัตถุประสงค์แท้จริงของการเดินทาง ขนาดเรือ ขนาดกองเรือ เส้นทางที่ใช้ แผนผังสมุทรที่ใช้ ประเทศที่เยือน และสินค้าที่บรรทุกไปด้วย

## อ้างอิง

หมวดหมู่:การเดินทางสมบัติ
โรลันโด แบล็กเบิร์น

**โรลันโด แบล็กเบิร์น** (9 มกราคม ค.ศ. 1990 —) เป็นนักฟุตบอลชาวปานามา ปัจจุบันเล่นตำแหน่งกองหน้าให้แก่เตสตรอนเก็สต์ในโบลิเวีย เคยเล่นให้แก่การท่าเรือเป็นช่วงเวลาสั้น ๆ ในปี 2019

## สโมสรอาชีพ
โรลันโด แบล็กเบิร์น เกิดที่ ซันโฮอากีน ในประเทศปานามา เขาเริ่มต้นอาชีพกับสโมสรตาอูโร และต่อมาก็ได้ไปเล่นให้กับยูเวนตุดเรตัลเตซา สโมสรในกัวเตมาลา และสุดท้ายก็ได้ย้ายไปเล่นให้กับคอริลโล หลังจากที่ยูเวนตุดเกิดปัญหาทางด้านการเงิน

ในเดือนมกราคม ค.ศ. 2012 คอริลโลได้ปล่อยยืมตัวแบล็กเบิร์นให้กับเซนิกา สโมสรในสโลวาเกีย เขาลงเล่นนัดแรกให้กับสโมสรในนัดที่เอาชนะสโลวันบราติสลาวา 2–0 ในสโลวักคัพรอบก่อนรองชนะเลิศ เมื่อวันที่ 7 มีนาคม ค.ศ. 2012 สัญญายืมตัวของเขาสิ้นสุดหลังจากที่ได้เล่นในยุโรปประมาณหนึ่งปีครึ่ง

ใน ค.ศ. 2014 แบล็กเบิร์นได้ย้ายไปกอมูนิกาซิองเนส สโมสรใหญ่ในกัวเตมาลา โดยเขาทำ 10 ประตูให้กับสโมสรในฤดูกาลแรก

## ทีมชาติปานามา
แบล็กเบิร์นลงเล่นให้กับปานามาครั้งแรกในเดือนธันวาคม ค.ศ. 2010 ในนัดกระชับมิตรที่พบกับฮอนดูรัส โดยข้อมูลเมื่อวันที่ 1 พฤษภาคม ค.ศ. 2015 เขาลงเล่นทีมชาติ 17 นัด และทำ 3 ประตู เขาเป็นตัวแทนประเทศในการแข่งขันโคปาเซนโตรอเมริกานา 2013 และคอนคาแคฟโกลด์คัพ 2013

ในเดือนพฤษภาคม ค.ศ. 2018 เขามีชื่อติดทีมชาติเบื้องต้น 35 คนในการแข่งขันฟุตบอลโลก 2018 ที่ประเทศรัสเซีย ก่อนที่จะถูกคัดออก

### การทำประตูในนามทีมชาติ
:*รายการประตูในนามทีมชาติของโรลันโด แบล็กเบิร์น*

## เกียรติประวัติ
;การท่าเรือ
* ไทยเอฟเอคัพ: 2562

## อ้างอิง

## แหล่งข้อมูลอื่น
* 
* Profile at theplayersagent
* 

หมวดหมู่:กองหน้าฟุตบอล
หมวดหมู่:นักฟุตบอลชาวปานามา
หมวดหมู่:นักฟุตบอลทีมชาติปานามา
หมวดหมู่:ผู้เล่นในไทยลีก
หมวดหมู่:ผู้เล่นสโมสรฟุตบอลการท่าเรือ
หมวดหมู่:ผู้เล่นในคอนคาแคฟโกลด์คัพ 2021
ซอสออล็องแดซ

**ซอสออล็องแดซ** () หรือเดิมเรียก **ซอสดัตช์** () เป็นอิมัลชันของไข่แดง เนย น้ำมะนาว (บางครั้งใช้ไวน์ขาวหรือน้ำส้มสายชู) ปรุงรสด้วยเกลือ พริกไทยขาว และพริกชี้ฟ้า ซอสออล็องแดซเตรียมได้จากการผสมไข่แดงที่ตีแล้วกับเนย น้ำมะนาว เกลือ และน้ำเปล่า ก่อนจะให้ความร้อนพอเหมาะเพื่อไม่ให้ซอสข้นจนเกินไป

ถึงแม้ว่าชื่อออล็องแดซจะบ่งชี้ถึงประเทศเนเธอร์แลนด์ แต่ที่มาของซอสนี้ยังไม่เป็นที่แน่ชัด ชื่อ "Dutch sauce" ปรากฎครั้งแรกในบันทึกปี ค.ศ. 1573 แต่ไม่มีการอธิบายสูตร ต่อมาในปี ค.ศ. 1651 มีบันทึกสูตร "หน่อไม้ฝรั่งกับซอสหอม" (asparagus with fragrant sauce) ในหนังสือทำอาหารของฟร็องซัว ปีแยร์ ลา วาแรน ระบุว่า "ซอสทำจากเนยสด น้ำส้มสายชูเล็กน้อย เกลือและจันทน์เทศ ผสมไข่แดงเพื่อให้หนืด แต่ระวังอย่าให้ข้นแข็ง" หลังจากนั้นไม่นานในปี ค.ศ. 1667 มีสูตรที่คล้ายกันของเนเธอร์แลนด์ได้รับการตีพิมพ์ จึงเชื่อว่า ซอสออล็องแดซมีที่มาจากชาวอูว์เกอโนฝรั่งเศสที่เคยลี้ภัยในเนเธอร์แลนด์

ซอสออล็องแดซเป็นหนึ่งในซอสแม่บททั้งห้าของอาหารฝรั่งเศส เป็นส่วนประกอบสำคัญในเมนูไข่เบเนดิกต์ และบางครั้งเสิร์ฟพร้อมอาหารทะเลหรือผักนึ่ง เช่น หน่อไม้ฝรั่ง ปวยเล้ง กะหล่ำดาว และบรอกโคลี

## อ้างอิง

## แหล่งข้อมูล
* 
* 
* 
* 
* 
* 
* 
* 
* 
* 

ออล็องแดซ
ออล็องแดซ
บั๊กซาง

**บั๊กซาง** () เป็นเมืองในประเทศเวียดนามและเป็นเมืองหลักของจังหวัดบั๊กซาง ชื่อของเมืองมาจากชื่อของจังหวัดในภาษาจีน-เวียดนาม มีความหมายว่า "ทางเหนือของแม่น้ำ" ที่ตั้งของเมืองเอื้ออำนวยต่อการเดินทางและการขนส่งอย่างมาก เพราะห่างจากฮานอยไปทางเหนือ 50 กิโลเมตร และอยู่ใจกลางเส้นทางคมนาคมขนส่งสายสำคัญ (ถนนและทางรถไฟระหว่างประเทศ) ที่เชื่อมต่อกรุงฮานอยกับเมืองหลั่งเซินและด่านพรมแดนระหว่างประเทศด่งดัง ()

หมวดหมู่:นครในประเทศเวียดนาม
หมวดหมู่:จังหวัดบั๊กซาง
หมวดหมู่:จังหวัดบั๊กนิญ
มณีนาคา

**มณีนาคา** เป็นละครโทรทัศน์ไทย แนว โรแมนติก-ดราม่า-แฟนตาซี สร้างจากบทประพันธ์ของ มัลลิกา นำมาสร้างเป็นละครโทรทัศน์ทางช่อง 8 ในปี 2562 ผลิตละครโดย บริษัท เอ พลัส โปรดักชั่น จำกัด โดยผู้จัด บุณฑณิก บูลย์สิน กำกับการแสดงโดย มารยาท ไทยนิวัฒน์วิไล นำแสดงโดย ยุทธนา เปื้องกลาง , เกวลิน ศรีวรรณา , จิระ ด่านบวรเกียรติ , อริสรา ทองบริสุทธิ์ , ปภาวิน หงษ์ขจร ออกอากาศทุกวันจันทร์ถึงวันพฤหัสบดี เวลา 18.45 - 19.45 น. และวันศุกร์ เวลา 18.25 - 19.25 น. เริ่มออกอากาศตอนแรกวันจันทร์ที่ 6 พฤษภาคม - 1 กรกฎาคม พ.ศ. 2562 และเปลี่ยนเวลาการออกอากาศเป็นเวลาเป็น วันจันทร์ถึงวันพฤหัสบดี เวลา 19.00 - 20.00  น. ตั้งแต่วันจันทรืที่ 8 กรกฎาคมเป็นต้นไป วันอังคารที่ 2 กรกฎาคม - 17 กันยายน พ.ศ. 2562 ต่อจากละคร เพรงลับแล

## นักแสดง

## อ้างอิง
* #ละครมณีนาคา : yooying 
* "ช่อง 8" บวงสรวง"มณีนาคา"สุดปัง : komchadluek
* ช่อง 8 ฤกษ์งามยามดีจัด บวงสรวงละครเรื่องใหม่ "มณีนาคา" : thaich8
* บวงสรวง มณีนาคา สุดปัง ดึง ตูมตาม-ยีน-ฟลุค ประชันเข้มข้น : gossipstar.mthai 
* “ช่อง 8” บวงสรวง “มณีนาคา” สุดปัง!!ดึง “ตูมตาม-ยีน-ฟลุค” ประชันเข้มข้น : newsplus 
* นักแสดงละคร "มณีนาคา" ร่วมบวงสรวงบายศรีพญานาค : thaich8

## แหล่งข้อมูลอื่น
*
* เรื่องย่อละคร : Sanook
* เรื่องย่อละคร มณีนาคา : MGR Online
* เรื่องย่อละคร : gossipstar.mthai 
* เรื่องย่อ : online-idol 
* เรื่องย่อละคร มณีนาคา : drama.nangdee 
* ละครใหม่ ช่อง8 "มณีนาคา" : pantip
* ช่อง8นำทีมนักแสดงบวงสรวง‘มณีนาคา’ ‘ตูมตาม-ยีน-ฟลุค’ประชัน-จัดเต็มชุดปัง! : สดบันเทิง : khaosod 
* ช่อง8 - ภาพบรรยากาศงานบวงสรวงละคร #มณีนาคา : facebook
* #มณีนาคา : twitter 

หมวดหมู่:ละครโทรทัศน์ช่อง 8
หมวดหมู่:ละครโทรทัศน์ไทยในปี พ.ศ. 2562
มะกเว

**มะกเว** () เป็นเมืองหลักของภาคมะกเว ประเทศพม่า และตั้งอยู่ริมแม่น้ำอิรวดี มีเจดีย์เมียตะลูนซึ่งตั้งอยู่ทางเหนือของเมืองเป็นที่หมายเด่นสำคัญ ภาคมะกเวมีชื่อเสียงจากการเพาะปลูกงาและถั่วมากมายหลายชนิด นอกจากนี้ยังเป็นเมืองใหญ่ที่สุดอันดับ 2 ของภาคมะกเว และมีท่าอากาศยานมะกเวรองรับ

## สภาพอากาศ

## อ้างอิง

หมวดหมู่:เมืองในภาคมะกเว
มิตซูบิชิ สเปซเจ็ต

**มิตซูบิชิ สเปซเจ็ต** (Mitsubishi SpaceJet) หรือชื่อเดิม **มิตซูบิชิ รีเจนัล เจ็ต** (Mitsubishi Regional Jet) เป็นรุ่นของอากาศยานไอพ่นระดับภูมิภาคขนาดสองเครื่องยนต์ของบรรษัทอากาศยานมิตซูบิชิ ซึ่งเป็นบรรษัทร่วมทุนระหว่างมิตซูบิชิเฮฟวีอินดัสทรีส์กับโตโยต้ามอเตอร์คอร์ปอเรชัน และได้บริษัทซูบารุเป็นที่ปรึกษาออกแบบ อากาศยานแบบนี้สามารถผู้โดยสารได้ 70–90 ที่นั่ง ซึ่งจะกลายเป็นอากาศยานพาณิชย์แบบแรกที่ผลิตโดยญี่ปุ่นถัดจากรุ่นเอ็นเอเอ็มซี วายเอส-11 ในทศวรรษที่ 1960

สเปซเจ็ตขึ้นบินครั้งแรกเมื่อพฤศจิกายน ค.ศ. 2015 แต่ด้วยความล่าช้าหลายอย่าง ทำให้การส่งมอบจะเริ่มได้ในกลางปี 2020

## ประวัติ
ในปีค.ศ. 2003 รัฐบาลญี่ปุ่นได้ประกาศแผนวิจัยห้าปีมูลค่า 5 หมื่นล้านเยนเพื่อพัฒนาอากาศยานในทวีปที่มีความจุผู้โดยสาร 30-90 คน นำโดยบริษัทมิตซูบิชิเฮฟวีอินดัสทรีส์ (MHI) ต่อมาในปี 2004 มิตซูบิชิแถลงว่าพวกเขาจะมุ่งเน้นสร้างเครื่องบินที่มีลำตัวกว้าง 2.8 เมตรและสูง 2 เมตร แถวที่นั่งแบบ 2-2 จุผู้โดยสารได้ 30-50 คน โดยคาดหวังว่าเครื่องบินตัวต้นแบบจะขึ้นบินทดสอบได้ภายในปีค.ศ. 2007 และสามารถส่งมอบเครื่องบินลำแรกได้ในปีค.ศ. 2010 ต่อมาในปีค.ศ. 2005 มิตซูบิชิได้เปลี่ยนแผนไปสร้างเครื่องบินที่ใหญ่ขึ้นจุผู้โดยสารได้ 70-90 คนแทน

มิถุนายน ค.ศ. 2007 มิตซูบิชิเปิดภาพคอนเซปต์ในงานปารีสแอร์โชว์ครั้งที่ 47 และยังเริ่มการเสนอขายเครื่องบินรุ่นนี้แก่สายการบินต่างๆในเดือนตุลาคมปีเดียวกัน ซึ่งจะถือเป็นอากาศยานพาณิชย์ลำแรกของญี่ปุ่นหลังสายการผลิตเครื่องบินNAMC YS-11 ยุติไปตั้งแต่ปีค.ศ. 1974 มิตซูบิชิเปิดเผยว่าเครื่องบินรุ่นนี้จะมีอยู่สองรุ่นย่อยด้วยกัน คือแบบ MRJ70 ขนาด 70-80 ที่นั่ง และแบบ MRJ90 ขนาด 86-96 ที่นั่ง

มิตซูบิชิเปิดตัวเครื่องรีเจนัลเจ็ตในวันที่ 28 มีนาคม ค.ศ. 2008 พร้อมกับคำเสนอซื้อจำนวน 25 ลำโดยออลนิปปอนแอร์เวย์ (ยืนยันซื้อ 15 ลำ, โอกาสจัดหา 10 ลำ) มิตซูบิชิหวังว่าเครื่องบินรุ่นนี้จะสามารถครองส่วนแบ่ง 20% ของตลาดเครื่องบินขนาดนี้เป็นเวลามากกว่า 20 ปี อย่างไรก็ตาม เที่ยวบินทดสอบล่าช้าออกไปเป็นปลายปีค.ศ. 2011 และมีการคาดการณ์ว่ามิตซูบิชิจะต้องขายเครื่องบินรุ่นนี้ให้ได้ 300-400 ลำจึงจะคุ้มทุน

## คำสั่งซื้อและการส่งมอบ
ออลนิปปอนแอร์เวย์เป็นลูกค้ารายแรกของเครื่องบินรุ่นนี้ โดยมีการสั่งซื้อขนาด 90 ที่นั่งจำนวน 15 ลำ และเป็นโอกาสจัดหาเพิ่มเติมอีก 10 ลำ

## ข้อมูลจำเพาะ
256px|thumb|เบื้องหน้า
256px|thumb|เครื่องยนต์เจ็ต Pratt & Whitney PW1000G เทอร์โบแฟน

* อักษรจำแนกชั้น: J คือชั้นธุรกิจ, W คือชั้นประหยัดพรีเมี่ยม และ Y คือชั้นประหยัด

## อ้างอิง

หมวดหมู่:เครื่องบินมิตซูบิชิเฮฟวีอินดัสทรีส์
หมวดหมู่:อากาศยานเชิงพาณิชย์
หมวดหมู่:อากาศยานไอพ่นสองเครื่องยนต์
หมวดหมู่:อากาศยานที่บินครั้งแรกในปี พ.ศ. 2558
คัด (หมวก)

**คัด** () คือหมวกแบบโบราณประเภทหนึ่งของเกาหลีซึ่งได้อิทธิพลมาจากจีน สวมโดยผู้ชายพร้อมกับชุดฮันบก (เครื่องแต่งกายสมัยโบราณของเกาหลี) ในสมัยโชซ็อน คัดทำจากขนหางม้าพร้อมด้วยโครงไม้ไผ่และบางส่วนมีสีดำแต่โปร่งแสง

คัดส่วนมากจะเป็นทรงกระบอก มีปีกกว้างทำจากโครงไม้ไผ่ มีเพียงชายชั้นสูงในช่วงปลายคริสต์ศตวรรษที่ 19 เท่านั้นที่สามารถสวมคัดซึ่งแสดงสถานะทางสังคมและป้องกันผมมัดจุกแบบ *ซังทู* () ของพวกเขา

ช่างฝีมือที่ทำหมวกคัดเรียกว่า *คัดอิลจัง* () ในภาษาเกาหลี มาจากคำ *คัดอิล* (; "การทำหมวก") ประสมกับคำ *ชัง* (; "ช่าง, ช่างฝีมือ, อาจารย์แห่งการช่าง") เนื่องจากงาน*คัดอิล*ต้องอาศัยฝีมือช่างที่ต้องใช้เทคนิคซับซ้อนและวัสดุหลากหลาย จึงได้รับการกำหนดให้เป็นทรัพย์สินทางวัฒนธรรมที่จับต้องไม่ได้หมายเลข 4 เมื่อวันที่ 24 ธันวาคม ค.ศ. 1964

## ประวัติ
ต้นกำเนิดของ *คัด* มีมาตั้งแต่สมัยโบราณ โดยทั่วไปหมวกต่อไปนี้ถือเป็นตัวอย่างแรกของสิ่งที่เรียกว่าคัดในปัจจุบัน: หมวกที่เรียกว่า *iphyeong baekhwa pimo* () จาก Geumnyeongchong () สุสานชิลลาโบราณในคย็องจู และหมวกทรงกระทะที่แตกต่างจากหมวกธรรมดาทั้งในด้านลวดลายและรูปทรง และปรากฏอยู่ในภาพจิตรกรรมฝาผนังที่ Gamsinchong () สุสานโคกูรยอโบราณ แม้กระทั่งในยุคสมัยใหม่ หมวกนี้ก็ยังคงสวมใส่กันอย่างแพร่หลายในผู้สูงอายุและคนชนบทจนถึงปลายคริสต์ศตวรรษที่ 20

## สีและประเภท
สีและประเภทของ*คัด*แบ่งไปตามกรณีและสถานะทางสังคม

ในสมัยโชซ็อน *คัด*สีดำหรือ *ฮึงนิบ* () ถูกสงวนสิทธิ์ที่จะสวมใส่ให้แก่ชายที่ผ่านการสอบคัดเลือกขุนนางหรือ*[[ควากอ]]*

*คัด*สีขาว () สวมในช่วงไว้ทุกข์ ตัดเย็บด้วยวิธีเดียวกับ*คัด*สีดำ แต่ทำจาก*[[sambe]]* (ป่าน) ซึ่งสอดคล้องกับชุดไว้ทุกข์ที่ทำจากป่านเกาหลีแบบดั้งเดิม

*คัด*สีแดง () สวมโดยนายทหารแห่งโชซอน สีนี้มาจากสีแดงแลกเกอร์

สามัญชนนิยมสวมหมวกแบบที่เรียกว่า *แพแร็งอี* () ซึ่งสานขึ้นจากไม้ไผ่

## ภาพ

File:Korea-History-Goban Game in Seoul Korea 1904 (LOC).jpg
File:A Korean man in a traditional robe and boots, wearing a horse hair and bamboo hat (5953657611).jpg
File:Koreans oldest pic 3.jpg
File:Koreans oldest pic group.jpg
File:Азия (Крубер, Григорьев, Барков, Чефранов, 1900) page57.jpg
File:Korea Hanbok Fashion Show 26 (8422277859).jpg|นักดนตรีสวม*คัด*และ*ฮันบก*ในฮันบกแฟชันโชว์, 2013
File:161019 구르미 그린 달빛 팬사인회 (5).jpg|พัก โบ-ก็อม นักแสดง สวม*คัด*และ*[[ฮันบก]]*สำหรับงาน*[[ซากึก]]* *[[รักเราพระจันทร์เป็นใจ]]* (2016)


## อ้างอิง

## แหล่งข้อมูลอื่น

* ''Gat, Traditional Headgear in Korea'' by the National Research Institute of Cultural Heritage
* "Master Artisan of Horsehair Hat Making"  
* "Gat, Encyclopedia of Korean Culture" 

หมวดหมู่:หมวก
หมวดหมู่:วัฒนธรรมเกาหลี
เจดีย์เมียตะลูน

**เจดีย์เมียตะลูน** () เป็นสถานที่ท่องเที่ยวในเมืองมะกเว ตั้งอยู่ริมฝั่งแม่น้ำอิรวดี

## ประวัติ
ตามตำนาน ในครั้งแรกเจดีย์สร้างขึ้นโดยเศรษฐีนาม **อูบอจอ** (U Baw Gyaw) และภรรยาของเขา ต่อมาได้ต่อเติมองค์พระเจดีย์ให้สูงขึ้นจากเดิม 55.5 ฟุต (16.9 เมตร) สูงขึ้นเป็น 87 ฟุต (26.5 เมตร) โดยพระเจ้าซอลู (ค.ศ. 1620–1627) แห่งอาณาจักรพุกาม พระเจดีย์เกิดความเสียหายจากแผ่นดินไหวครั้งใหญ่ใน ค.ศ. 1847 และสร้างขึ้นใหม่โดยนายกเทศมนตรีเมืองมะกเว จนมีความสูง 104 ฟุต (31.7 เมตร) ดังในปัจจุบัน

## อ้างอิง

เมียตะลูน
หมวดหมู่:สิ่งก่อสร้างในภาคมะกเว
จังหวัดมะกเว

**มะกเว** () เป็นจังหวัดหนึ่งของภาคมะกเว บริเวณตอนกลางของประเทศพม่า

## อำเภอ
จังหวัดมะกเวประกอบด้วยอำเภอดังต่อไปนี้
* อำเภอมะกเว
* อำเภอเยนานช่อง
* อำเภอเชาะ
* อำเภอตอง-ดวี่นจี้
* อำเภอมโหย่ติ
* อำเภอนะเมาะ

มะกเว
ปีแยร์ ปีโญ เดอ เบแอน

**ปีแยร์ ปีโญ เดอ เบแอน** (; 2 พฤศจิกายน พ.ศ. 2284 – 9 ตุลาคม พ.ศ. 2342) เอกสารไทยเรียก **พระสังฆราชอาดรัง** หรือ **อาดรัน** เป็นบาทหลวงชาวฝรั่งเศส เป็นที่รู้จักมากที่สุดจากบทบาทในการช่วยเหลือเหงียน ฟุก อั๊ญ (ต่อมาคือจักรพรรดิซา ล็อง) สถาปนาราชวงศ์เหงียนใน พ.ศ. 2345 หลังจากเกิดเหตุการณ์กบฏเต็ยเซิน

## อ้างอิง

หมวดหมู่:บาทหลวงชาวฝรั่งเศส
งบประมาณ

**งบประมาณ** คือการวางแผนการเงินในช่วงเวลาที่กำหนดชัดเจน โดยมากแล้วคือหนึ่งปี งบประมาณอาจรวมถึง ปริมาณแผนการขาย และรายได้, ปริมาณทรัพย์สิน, ค่าใช้จ่าย, สินทรัพย์, หนี้สินและกระแสเงินสด โดยที่บริษัท รัฐบาล ครอบครัว และองค์กรต่าง ๆ จะใช้งบประมาณเพื่อแสดงแผนกลยุทธ์ของกิจกรรมหรือผลให้สามารถวัดได้

## อ้างอิง

หมวดหมู่:การเงิน
อเล็กซานเดอร์ แรมเซย์แห่งมาร์

อเล็กซานเดอร์ แรมเซย์แห่งมาร์ () เกิดเมื่อวันที่ 21 ธันวาคม ค.ศ. 1919 ณ ลอนดอน ประเทศอังกฤษ เป็นพระโอรสเพียงคนเดียวใน เจ้าหญิงแพทริเซียแห่งคอนน็อต และ เซอร์อเล็กซานเดอร์ แรมเซย์ เป็นพระนัดดาใน เจ้าชายอาร์เธอร์ ดยุกแห่งคอนน็อตและสแตรธเอิร์น พระราชปนัดดาใน สมเด็จพระราชินีนาถวิกตอเรีย โดยภายหลังการเสกสมรสของบิดาและพระมารดานั้น พระมารดาทรงเปลี่ยนพระนามและเป้นที่รู้จักคือ เลดีแพทริเซัย แรมเซย์ ทั้งนี้ อเล็กซานเดอร์ แรมเซย์แห่งมาร์ ยังมีศักดิ์เป็นพระญาติวงศ์ชั้นที่ 1 ใน อิงกริดแห่งสวีเดน เจ้าชายกุสตาฟ อดอล์ฟ ดยุกแห่งเวสเตร์บอตเติน และเป็นพระญาติชั้นที่ 2 ใน สมเด็จพระราชาธิบดีคาร์ลที่ 16 กุสตาฟแห่งสวีเดน และ สมเด็จพระราชินีนาถมาร์เกรเธอที่ 2 แห่งเดนมาร์ก 

อเล็กซานเดอร์ แรมเซย์แห่งมาร์ ถูกยกย่องให้เป็นสมาชิกพระราชวงศ์อังกฤษที่ได้มีโอกาสเข้าร่วมเหตุการณ์ต่างๆ อาทิ พระราชพิธีบรมราชาภิเษกของ สมเด็จพระเจ้าจอร์จที่ 6 แห่งสหราชอาณาจักร และ สมเด็จพระราชินีนาถเอลิซาเบธที่ 2 แห่งสหราชอาณาจักร

## สมรส
อเล็กซานเดอร์ แรมเซย์แห่งมาร์ สมรสกับ ฟลอรา เฟรเซอร์ เลดีที่ 21 แห่งซัลทูน มีบุตรดังนี้
#แคธารีน เฟรเซอร์ มิสเตรสส์แห่งซอลเทิน
#อลิซ แรมเซย์
#เอลิซาเบธ แรมเซย์

แคธารีน เฟรเซอร์ มิสเตรสส์แห่งซอลเทิน ธิดาคนโตได้หันมาใช้นามสกุลของมารดา เนื่องจากเธอต้องสืบทอดตำแหน่งของมารดา แต่ธิดาอีก 2 คน ใช้นามสกุลของเขาตามปกติ อเล็กซานเดอร์ แรมเซย์แห่งมาร์ ถึงแก่กรรมลงเมื่อวันที่ 20 ธันวาคม ค.ศ. 2000 ก่อนวันเกิดปีที่ 81 เพียง 1 วัน

## อ้างอิง
*"Captain Alexander Ramsay of Mar – Telegraph". The Daily Telegraph. Retrieved 14 January 2015.

หมวดหมู่:บุคคลจากลอนดอน
หมวดหมู่:ราชวงศ์อังกฤษ
หมวดหมู่:พระราชปนัดดาในพระราชินีวิกตอเรีย
ฟลอรา เฟรเซอร์ เลดีที่ 21 แห่งซอลเทิน

ฟลอรา เฟรเซอร์ เลดีที่ 21 แห่งซอลเทิน () เกิดเมื่อวันที่ 18 ตุลาคม ค.ศ. 1930 ณ เอดินบะระ ประเทศสกอตแลนด์ เป็นบุตรีของอเล็กซานเดอร์ เฟรเซอร์ ลอร์ดที่ 20 แห่งซอลเทิน และโดโรธี แกรดีน เวลบี เธอมีพี่ชาย 1 คน ชื่อ อเล็กซานเดอร์ ไซมอน เฟรเซอร์ มาสเตอร์แห่งซอลเทิน แต่พี่ชายของเธอถูกฆ่าตายขณะรับราชการทหารในปี ค.ศ. 1944 ทำให้เธอกลายเป็นรัชทายาทในตำแหน่งนี้

## สมรส
เธอสมรสกับอเล็กซานเดอร์ แรมเซย์แห่งมาร์ พระโอรสในเจ้าหญิงแพทริเซียแห่งคอนน็อต พระราชปนัดดาใน สมเด็จพระราชินีนาถวิกตอเรียแห่งสหราชอาณาจักร เมื่อวันที่ 6 ตุลาคม ค.ศ. 1956 มีบุตรดังนี้
#แคธารีน เฟรเซอร์ มิสเตรสส์แห่งซอลเทิน
#อลิซ แรมเซ์
#เอลิซาเบธ แรมเซย์

แคธารีน เฟรเซอร์ มิสเตรสส์แห่งซอลเทิน ธิดาคนโตได้หันมาใช้นามสกุลของเธอ เนื่องจากเธอต้องสืบทอดตำแหน่งของ แต่ธิดาอีก 2 คน ใช้นามสกุลของอเล็กซานเดอร์ แรมเซย์แห่งมาร์ตามเดิม โดยภายหลังที่สามีของเธอถึงแก่กรรมลง ฟลอรา เฟรเซอร์ เลดีที่ 21 แห่งซอลเทิน ได้พำนักในประเทศสกอตแลนด์ ถึงแม้เธอยังเป็นสมาชิกพระราชวงศ์อังกฤษ แต่เธอก็ไม่ปรากฏตัวต่อหน้าสาธารณชน มาตั้งแต่ต้นปี ค.ศ. 2003

## อ้างอิง
*Lady Saltoun's website

หมวดหมู่:บุคคลจากเอดินบะระ
หมวดหมู่:ราชวงศ์อังกฤษ
หมวดหมู่:ราชวงศ์วินด์เซอร์
หมวดหมู่:ขุนนางอังกฤษ
หมวดหมู่:เลดี
ปฏิบัติการจิ่นโจว

**ปฏิบัติการจิ่นโจว**(**Jinzhou (Chinchow) Operation**) เป็นปฏิบัติการทางทหารในปี ค.ศ. 1931 ในช่วงที่ญี่ปุ่นบุกครองแมนจูเรีย ซึ่งเป็นเหตุการณ์เบื้องต้นที่มีส่วนทำให้สงครามจีน-ญี่ปุ่นครั้งที่สองลุกลามในปี ค.ศ. 1937

หมวดหมู่:ยุทธการในสงครามจีน–ญี่ปุ่นครั้งที่สอง
การปราบปรามความไม่สงบในหมั่นโจวกั๋ว

**การปราบปรามความไม่สงบในหมั่นโจวกั๋ว** เป็นการทัพต่อต้านการก่อกบฏของญี่ปุ่นในช่วงสงครามจีน-ญี่ปุ่นครั้งที่สองเพื่อปราบปรามการต่อต้านด้วยอาวุธที่มีต่อรัฐหุ่นเชิดของหมั่นโจวกั๋วที่เพิ่งก่อตั้งขึ้นมาใหม่ๆจากกองกำลังทหารอาสาสมัครต่อต้านญี่ปุ่นหลายหน่วยในเขตยึดครองแมนจูเรียและต่อมากองทัพร่วมต่อต้านญี่ปุ่นทางภาคเหนือของคอมมิวนิสต์ ปฏิบัติการครั้งนี้ได้ถูกดำเนินการโดยกองทัพคันโตแห่งจักรวรรดิญี่ปุ่นและกองกำลังทหารที่เป็นฝ่ายให้ความร่วมมือของรัฐบาลหมั่นโจวกั๋ว ตั้งแต่เดือนมีนาคม ค.ศ. 1932 จนกระทั่งปี ค.ศ. 1942 และผลลัพธ์ในชัยชนะของญี่ปุ่น

## อ้างอิง

หมวดหมู่:ยุทธการในสงครามจีน–ญี่ปุ่นครั้งที่สอง
หมวดหมู่:ความขัดแย้งในคริสต์ทศวรรษ 1930
น้ำสลัดเทาซันด์ไอแลนด์

**น้ำสลัดเทาซันด์ไอแลนด์** () เป็นน้ำสลัดหรือเครื่องปรุงรสที่มีส่วนประกอบได้แก่ มายองเนส น้ำมันมะกอก น้ำมะนาว ปาปริกา ซอสวุร์สเตอร์เชอร์ มัสตาร์ด น้ำส้มสายชู ไข่ ครีม ซอสพริก และซอสมะเขือเทศ ผสมผักหรือถั่วอื่น ๆ เช่น แตงกวาดอง หอมใหญ่ พริกหยวก กระเทียม วอลนัต เกาลัด

ที่มาของน้ำสลัดเทาซันด์ไอแลนด์ยังไม่เป็นที่สรุป กล่าวกันโดยทั่วไปว่ามีที่มาจากผู้อาศัยอยู่แถบหมู่เกาะเทาซันด์ระหว่างสหรัฐกับแคนาดาช่วงปลายคริสต์ศตวรรษที่ 19 ถึงต้นคริสต์ศตวรรษที่ 20 ก่อนจะได้รับความนิยมในวงกว้าง ด้านไมเคิล เบล นักสังคมวิทยา มหาวิทยาลัยวิสคอนซินทำการศึกษาจนพบว่าคำบอกเล่าเกี่ยวกับที่มาของน้ำสลัดนี้มีความแตกต่างในแต่ละพื้นที่ เบลยังพบว่าสูตรดั้งเดิมของน้ำสลัดเทาซันด์ไอแลนด์มาจากน้ำสลัดฝรั่งเศส ซึ่งปรากฏในหนังสือ *The Fannie Farmer Cookbook* ฉบับที่ 11 (ค.ศ. 1965)

น้ำสลัดเทาซันด์ไอแลนด์ใช้ทานกับสลัด นอกจากนี้ยังใช้ทานร่วมกับอาหารอื่น เช่น แซนด์วิช แฮมเบอร์เกอร์ พิซซา และกานาเป

## อ้างอิง

หมวดหมู่:อาหารแคนาดา
หมวดหมู่:อาหารอเมริกัน
ยุทธการที่เร่อเหอ

**ยุทธการที่เร่อเหอ**(, บางครั้งก็เรียกว่า **ยุทธการที่ Jehol**) เป็นส่วนที่สองของปฏิบัติการเนกกะ(Operation Nekka) การทัพครั้งนี้โดยจักรวรรดิญี่ปุ่นซึ่งได้ประสบความสำเร็จในการเข้ายึดครองจังหวัดเร่อเหอของมองโกเลียในจากขุนศึกชาวจีน จาง เสฺวเหลียงและผนวกมันเข้ากับรัฐหุ่นเชิดของหมั่นโจวกั๋ว การรบครั้งนี้ได้ต่อสู้รบตั้งแต่วันที่ 21 กุมภาพันธ์ ถึง 1 มีนาคม ค.ศ. 1933

หมวดหมู่:ยุทธการในสงครามจีน–ญี่ปุ่นครั้งที่สอง
ดองกิโฮเต้

**ดองกิโฮเต้** () เป็นร้านค้าขายของลดราคาจากประเทศญี่ปุ่น ก่อตั้งใน 5 กันยายน พ.ศ. 2523 (ค.ศ. 1980) มีสาขามากกว่า 160 แห่งทั่วประเทศญี่ปุ่นและต่างประเทศอีก 10 สาขา สิงคโปร์, ไทยและฮ่องกง ใช้ชื่อร้านว่า **ดอง ดอง ดองกิ** () ส่วน ฮาวาย ใช้ชื่อร้านเดิม

## ประวัติ

## สาขาในประเทศญี่ปุ่น
ปัจจุบัน (พ.ศ. 2566) ร้านดองกิโฮเต้ในประเทศญี่ปุ่นมีจำนวนสาขาทั้งสิ้น 615 สาขา โดยแบ่งสาขาชื่อร้านออกเป็นชื่อ **ดองกิโฮเต้** 248 สาขา **MEGA ดองกิโฮเต้** 140 สาขา และในชื่ออื่น ๆ อีก 227 สาขา

## ดองกิโฮเต้ในประเทศไทย

ดองกิในไทย เกิดการร่วมทุนเมื่อปี 2559 ระหว่าง *บริษัท นิปปอน พาร์คกิ้ง ดีเวลลอปเมนท์ (ประเทศไทย) จำกัด ซึ่งเป็น*ผู้ให้บริการบริหารจัดการที่จอดรถจากประเทศญี่ปุ่น และ *บริษัท ทีโอเอ เวนเจอร์ โฮลดิ้ง จำกัด* ผู้ผลิตสีทาบ้าน TOA  จัดตั้ง *บริษัท เจซีอี-ทีโอเอ จำกัด* ขึ้นมาดูแลและบริหาร **ศูนย์การค้าดองกิ มอลล์ ทองหล่อ ดองกิมีผู้ถือหุ้น****คือ**  บริษัท แพน แปซิฟิค อินเตอร์เนชันแนล โฮลดิ้งส์ จำกัด บริษัทในกลุ่มดองกิโฮเต้ ถือหุ้น 49% ร่วมทุนกับ บริษัท ทีโอเอ เวนเจอร์ โฮลดิ้ง จำกัด  ผู้ผลิตและจำหน่ายสี ถือหุ้น 40% และ บริษัท พี พี ไอ จำกัด ถือหุ้น 11%  ซึ่งเป็นกลุ่มบริษัท นิปปอน พาร์คกิ้ง ดีเวลลอปเมนท์ จำกัด ผู้เชี่ยวชาญในการพัฒนาพื้นที่จอดรถที่ญี่ปุ่น   สาขาแรกตั้งอยู่ในศูนย์การค้า ดองกิ มอลล์ ทองหล่อ  ถนนทองหล่อ เขตวัฒนา ที่ดิน 3 ไร่ เดิมเป็นที่ดินสำนักงาน TOAชื่อร้านว่า **ดอง ดอง ดองกิ** ชื่อเดียวกันจากประเทศสิงคโปร์ เป็นสาขาแรกในประเทศไทย และเป็นประเทศที่ 2 ในอาเซียนต่อจากประเทศสิงคโปร์ที่ได้เปิดสาขาแรกในปี พ.ศ. 2560

ปลายปี พ.ศ. 2562 บริษัท สหพัฒนาอินเตอร์โฮลดิ้ง จำกัด (มหาชน) เข้ามาร่วมถือหุ้น ทำให้สัดส่วนเปลี่ยนแปลงเป็น สหพัฒนาอินเตอร์โฮลดิ้ง ถือหุ้น 22%, บริษัท ทีโอเอ เวนเจอร์ โฮลดิ้ง จำกัด ถือหุ้นลงมาอยู่ที่ 18%, และ บริษัท พี พี ไอ จำกัด ที่เป็นบริษัทลูกของแพน แฟซิฟิคฯ ถือหุ้นในสัดส่วน 60% 

### สาขาในประเทศไทย
thumb|ดอง ดอง ดองกิ สาขาทองหล่อ

### สาขาที่ปิดกิจการ

## อ้างอิง

## แหล่งข้อมูลอื่น

หมวดหมู่:บริษัทของญี่ปุ่น
หมวดหมู่:บริษัทญี่ปุ่นที่ก่อตั้งในปี พ.ศ. 2523
หมวดหมู่:บริษัทจดทะเบียนในตลาดหลักทรัพย์โตเกียว
หมวดหมู่:ห้างสรรพสินค้าในประเทศญี่ปุ่น
หมวดหมู่:ห้างสรรพสินค้าในประเทศไทย
หมวดหมู่:ห้างสรรพสินค้าในประเทศสิงคโปร์
หมวดหมู่:ห้างสรรพสินค้าในประเทศไต้หวัน
หมวดหมู่:ห้างสรรพสินค้าในประเทศมาเลเซีย
ตอร์เดซิยัส

**ตอร์เดซิยัส** () เป็นเมืองและเทศบาลในจังหวัดบายาโดลิด แคว้นกัสติยาและเลออน ทางตอนกลางของประเทศสเปน ตั้งอยู่ที่ระดับความสูงประมาณ 704 เมตร (2,310 ฟุต) ห่างจากบายาโดลิด (เมืองหลักของจังหวัด) ไปทางทิศตะวันตกเฉียงใต้ประมาณ 25 กิโลเมตร (16 ไมล์) มีประชากร 8,825 คน ใน ค.ศ. 2018

ตอร์เดซิยัสตั้งอยู่ริมแม่น้ำโดรูแต่ไม่สามารถเดินเรือตามแม่น้ำเข้ามาได้ถึงเมืองนี้ มีทางหลวงเชื่อมโยงกับมาดริดซึ่งตั้งอยู่ห่างออกไป 182 กิโลเมตร (113 ไมล์) ทางทิศตะวันออกเฉียงใต้ และกับซาลามังกาซึ่งตั้งอยู่ห่างออกไป 96 กิโลเมตร (60 ไมล์) ทางทิศตะวันตกเฉียงใต้ มีทางหลวงสี่ช่องจราจรเชื่อมโยงเมืองนี้เข้ากับบายาโดลิด

เนื่องจากมีทำเลที่ตั้งเป็นจุดเชื่อมโยงทางหลวงสายหลักในภูมิภาค ตอร์เดซิยัสได้กลายเป็นศูนย์กลางการขนส่งที่สำคัญ เศรษฐกิจของเมืองมีพื้นฐานอยู่บนกิจกรรมในสาขาบริการ (โดยเฉพาะอย่างยิ่งการท่องเที่ยว) และการผลิตทางการเกษตรในพื้นที่โดยรอบ ข้าวบาร์เลย์ ข้าวสาลี และข้าวโอ๊ตเป็นสินค้าเกษตรดั้งเดิมมาช้านาน

## อ้างอิง

หมวดหมู่:เมืองในแคว้นกัสติยาและเลออน
สนธิสัญญาตอร์เดซิยัส

**สนธิสัญญาตอร์เดซิยัส** (; ) ได้รับการลงนามที่ตอร์เดซิยัสเมื่อวันที่ 7 มิถุนายน ค.ศ. 1494 เพื่อแบ่งเขตอิทธิพลในดินแดนที่ค้นพบใหม่นอกยุโรประหว่างจักรวรรดิโปรตุเกสกับราชบัลลังก์กัสติยา (ต่อมาคือจักรวรรดิสเปน) โดยใช้เส้นสมมุติที่อยู่ห่างจากหมู่เกาะกาบูเวร์ดีไปทางทิศตะวันตกเป็นระยะ 370 ลีก เส้นสมมุติดังกล่าวพาดผ่านบริเวณกึ่งกลางระหว่างกาบูเวร์ดีซึ่งขณะนั้นตกเป็นของโปรตุเกสแล้ว กับกลุ่มเกาะที่คริสโตเฟอร์ โคลัมบัส ได้สำรวจพบในการเดินทางครั้งแรก (ปัจจุบันเรียกว่าคิวบาและฮิสปันโยลา) และอ้างสิทธิ์ให้แก่กัสติยา

ดินแดนทางตะวันออกของเส้นแบ่งเขตจะเป็นของโปรตุเกส ส่วนดินแดนทางตะวันตกของเส้นแบ่งเขตจะเป็นของกัสติยา ฝ่ายกัสติยาให้สัตยาบันสนธิสัญญาฉบับนี้ที่อาเรบาโลในวันที่ 2 กรกฎาคม ค.ศ. 1494 และฝ่ายโปรตุเกสให้สัตยาบันที่ซึตูบัลในวันที่ 5 กันยายน ปีเดียวกัน อีกด้านหนึ่งของโลกถูกแบ่งเขตในอีกไม่กี่ทศวรรษต่อมาตามสนธิสัญญาซาราโกซาซึ่งได้รับการลงนามเมื่อวันที่ 22 เมษายน ค.ศ. 1529 โดยระบุเส้นสมมุติตรงข้ามเส้นแบ่งเขตตามสนธิสัญญาตอร์เดซิยัส ปัจจุบันคู่ฉบับของสนธิสัญญาทั้งสองได้รับการเก็บรักษาไว้ในหอจดหมายเหตุอินดีสที่เซบิยา และในหอจดหมายเหตุแห่งชาติโตรึดูตงบูที่ลิสบอน

สเปนและโปรตุเกสปฏิบัติตามสนธิสัญญาตอร์เดซิยัสได้ค่อนข้างดีแม้ทั้งสองฝ่ายจะยังไม่มีความรู้ทางภูมิศาสตร์ของ "โลกใหม่" เท่าไรนัก การกำหนดเส้นแบ่งเขตตามสนธิสัญญานี้ส่งผลให้เกิดอาณานิคมที่มีชื่อว่า "บราซิล" ขึ้นเนื่องจากปลายด้านตะวันออกของทวีปที่ค้นพบใหม่ตกอยู่ในเขตอิทธิพลโปรตุเกส อย่างไรก็ตาม สนธิสัญญาตอร์เดซิยัสได้ละเลยชาติมหาอำนาจยุโรปอื่น ๆ ทั้งหมด ชาติเหล่านั้นจึงมักเพิกเฉยต่อสนธิสัญญานี้ โดยเฉพาะอย่างยิ่งชาติที่กลายเป็นโปรเตสแตนต์หลังการปฏิรูปโปรเตสแตนต์

สนธิสัญญาตอร์เดซิยัสได้รับการขึ้นทะเบียนเป็นมรดกความทรงจำแห่งโลกโดยองค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) เมื่อ ค.ศ. 2007

## สนธิสัญญามาดริด
ในวันที่ 13 มกราคม ค.ศ. 1750 พระเจ้าฌูเวาที่ 5 แห่งโปรตุเกส และพระเจ้าเฟร์นันโดที่ 6 แห่งสเปนทรงลงพระปรมาภิไธยในสนธิสัญญามาดริด หลังจากที่โปรตุเกสและสเปนพยายามกำหนดเขตแดนระหว่างบราซิลกับอเมริกาของสเปนขึ้นใหม่ โดยยอมรับว่าการแบ่งเขตตามสนธิสัญญาตอร์เดซิยัสใน ค.ศ. 1494 นั้นได้ถูกแทนที่ไปแล้วและถือเป็นโมฆะ ตามสนธิสัญญาฉบับนี้ สเปนจะได้รับการยอมรับอธิปไตยเหนือฟิลิปปินส์ในขณะที่โปรตุเกสจะได้ดินแดนแถบลุ่มน้ำแอมะซอน โปรตุเกสจะต้องสละอาณานิคมซากราเม็งตูทางฝั่งเหนือของริโอเดลาปลาตา (ปัจจุบันอยู่ในอุรุกวัย) แต่ก็จะได้รับดินแดนนิคมเยซุอิตทั้งเจ็ด (ปัจจุบันอยู่ในบราซิล)

## เชิงอรรถ


## อ้างอิง

หมวดหมู่:เส้นลองจิจูด
ตอร์เดซิยัส
หมวดหมู่:จักรวรรดิโปรตุเกส
หมวดหมู่:จักรวรรดิสเปน
หมวดหมู่:ประวัติศาสตร์อเมริกา
หมวดหมู่:ประวัติศาสตร์อเมริกาเหนือ
หมวดหมู่:ประวัติศาสตร์อเมริกาใต้
หมวดหมู่:ประวัติศาสตร์ลาตินอเมริกา
หมวดหมู่:ประวัติศาสตร์ฟิลิปปินส์ (ค.ศ. 1521–1898)
หมวดหมู่:ความทรงจำแห่งโลก
อำเภอมะกเว

**มะกเว** () เป็นอำเภอในจังหวัดมะกเว เขตมะกเว ประเทศพม่า มีเมืองหลักคือ มะกเว

หมวดหมู่:อำเภอในภาคมะกเว
ปิติพน พรตรีสัตย์

**ปิติพน พรตรีสัตย์** (ชื่อเล่น: เติ้ล) (เกิด 28 มิถุนายน พ.ศ. 2534) เป็นนักแสดงและนายแบบชาวไทยเกิดที่กรุงเทพมหานคร จบการศึกษาประถมศึกษาที่โรงเรียนฉัตรวิทยาและศึกษาต่อโรงเรียนมัธยมศึกษาที่โรงเรียนบดินทรเดชา (สิงห์ สิงหเสนี) ๒ และจบการศึกษาปริญญาตรีคณะ วิทยาลัยนวัตกรรมสื่อสารสังคม เอกภาพยนตร์ มหาวิทยาลัยศรีนครินทรวิโรฒ

## ประวัติ
เขาเริ่มเข้าสู่วงการบันเทิงไทย ได้มีโอกาสร่วมแสดงมิวสิกวิดีโอในปี 2554 เขาร่วมแสดงมิวสิควิดีโอเพลง "นาฬิกาของคนรักกัน" ของหนุ่มยุทธพงษ์ แสงสุวรรณ หรือ หนุ่ม วง กะลา และผลงานมิวสิกวิดีโออีกคับคั่งและรวมผลงานโฆษณาต่าง ๆ และเมื่อในปี 2555  ร่วมการประกวดเวทีหนุ่มคลีโอปี 2012 และเป็นผู้เข้าร่วม 1 ใน 50 คนสุดท้ายภายหลังเมื่อในปี
2556 เขาได้มีผลงานภาพยนตร์เรื่อง *ม.6/5 ปากหมาท้าผี* และภายหลังเขาได้ลงนามสัญญาในฐานะนักแสดงในสังกัดสถานีโทรทัศน์สีกองทัพบกช่อง 7 มีผลงานละครเรื่อง *[[เจ้าสาวสลาตัน]]* ในฐานะนักแสดงรับเชิญและมีผลงานละครอีกคับคั่งและรับงานละครเรื่อยมา

เมื่อในปี 2561 มีผลงานละครเรื่อง *[[พันธกานต์รัก]]* และเป็นที่รู้จักกันในบาท เตชินทร์ โดยมีผู้ติดตามให้การตอบรับละครเรื่องนี้เรื่อยมาทำให้ละครเรื่องนี้ออกอากาศตอนแรกถึงตอนสุดท้ายจึงทำให้ละครเรื่องนี้ประสบความสำเร็จไปด้วยดี

## ผลงาน
### ละครโทรทัศน์
* ละครโทรทัศน์ทั้งหมดด้านล่างนี้ออกอากาศทางช่อง 7 

* ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7 (ละครเทิดพระเกียรติ)

**ผลงานภาพยนตร์**

### ผลงานโฆษณา
**โฆษณา ธนาคารกรุงเทพ ชุด เหลาดินสอ*
**โฆษณา ธนาคารกรุงเทพ ชุด ขอเบอร์*
**โฆษณา โค้ก ต้องซ่า ต้องกล้า ต้องโค้ก (กับแพนเค้ก)*

### ผลงานเพลงมิวสิกวิดีโอ
**เพลงนาฬิกาของคนรักกัน ศิลปิน วง[[กะลา]]*
**เพลงผิดเรื่องเดียว ศิลปิน [[ปนัดดา เรืองวุฒิ]]*
**เพลงดั่งฝันฉันใด ศิลปิน วง Klear*
**เพลงมีสิทธิ์อะไร ศิลปิน วงเอสพีเอฟ*

## อ้างอิง

## แหล่งข้อมูลอื่น
*

หมวดหมู่:บุคคลจากกรุงเทพมหานคร
หมวดหมู่:นักแสดงชายชาวไทย
หมวดหมู่:นักแสดงสังกัดช่อง 7
หมวดหมู่:บุคคลจากโรงเรียนบดินทรเดชา (สิงห์ สิงหเสนี)
หมวดหมู่:บุคคลจากวิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ